title: Hrodnan tupakkatehdas

text: Vuonna 2013 yhtiö oli ilmeisesti lisäämässä kannattavuuttaan jonkin verran, sillä jo tammi-syyskuun voitoksi raportoitiin 44,67 miljoonaa dollaria, mikä oli 20,3 prosenttia edellisvuoden vastaavaa jaksoa korkeampi lukema. Määräisesti vuoden 2013 tuotannon kasvuksi raportoitiin runsas 3 %.


title: Hrodnan tupakkatehdas

text: Hrodnan tupakkatehtaan kilpailija on Valko-Venäjän toinen tupakkatehdas, 1998 aloittanut, Minskiin sijoittunut OOO Tabak-Invest. Se edustaa esimerkiksi maailman 3. suurimman tupakkavalmistajan, japanilaisen Japan Tobacco Inc:in savukkeita ja on lisännyt myyntiään esimerkiksi perustamansa Korona-hypermarketketjun avulla. Japanilaisten tupakkamerkkien osuus oli vuonna 2012 noin 30 % Valko-Venäjän markkinoista.


title: John Walter Yanta

text: John Walter Yanta (s. 2. lokakuuta 1931 Runge, Texas, Yhdysvallat) on yhdysvaltalainen roomalaiskatolinen piispa. Hän toimi Texasissa.


title: John Walter Yanta

text: Yanta vihittiin papiksi San Antonion arkkihiippakuntaan 17. maaliskuuta 1956 ja nimitettiin sen vihkipiispaksi sekä Naratcatan titulaaripiispaksi 27. lokakuuta 1994. Piispaksi vihkiminen seurasi 30. joulukuuta. Pääkonsekraattorina toimi Patrick Fernández Flores, jota avustivat Alfons Nossol ja Charles Victor Grahmann.


title: John Walter Yanta

text: Yanta sai 21. tammikuuta 1997 nimityksen Amarillon piispaksi, jonka virkaan hänet asetettiin 17. maaliskuuta. Hän jäi eläkkeelle 3. tammikuuta 2008.


title: Victor Hermann Balke

text: Victor Hermann Balke (s. 29. syyskuuta 1931 Meppen) on yhdysvaltalainen roomalaiskatolinen piispa. Hänet vihittiin papiksi Springfield in Illinoisin hiippakuntaan 24. toukokuuta 1958 ja nimitettiin Crookstonin hiippakunnan johtoon Minnesotaan 7. heinäkuuta 1976. Piispaksi vihkiminen seurasi 2. syyskuuta. Pääkonsekraattorina toimi John Robert Roach, jota avustivat Joseph Alphonse McNicholas ja William Aloysius O'Connor.


title: Victor Hermann Balke

text: Balke jäi eläkkeelle 28. syyskuuta 2007.


title: Michael Joseph Hoeppner

text: Michael Joseph Hoeppner (s. 1. kesäkuuta 1949 Winona, Minnesota) on yhdysvaltalainen roomalaiskatolinen piispa. Hänet vihki papiksi Winonan hiippakuntaan 29. kesäkuuta 1975 paavi Paavali VI. Hänet nimitettiin Crookstonin hiippakunnan johtoon 28. syyskuuta 2007. Piispaksi vihkiminen seurasi 30. marraskuuta. Pääkonsekraattorina toimi Harry Joseph Flynn, jota avustivat Victor Hermann Balke ja Bernard Joseph Harrington.


title: Michael Joseph Hoeppner

text: Hoeppner opiskeli Pontifical North American Collegessa (Rooma), Paavillisessa gregoriaanisessa yliopistossa (Rooma) ja St. Paulin yliopistossa (Ottawa). Hoeppnerin valitsema piispan motto on "Omnia in Nomine Domini Iesu" ("kaikki Herran Jeesuksen nimessä").


title: Francis Joseph Schenk

text: Francis Joseph Schenk (1. huhtikuuta 1901 Superior – 28. lokakuuta 1969) oli Minnesotassa toiminut yhdysvaltalainen roomalaiskatolinen piispa. Hänet vihittiin papiksi Saint Paulin arkkihiippakuntaan 13. kesäkuuta 1926 ja nimitettiin Crookstonin hiippakunnan johtoon 10. maaliskuuta 1945. Piispaksi vihkiminen seurasi 24. toukokuuta. Pääkonsekraattorina toimi John Gregory Murray, jota avustivat Thomas Anthony Welch ja Aloysius Joseph Muench.


title: Francis Joseph Schenk

text: Schenk sai 19. tammikuuta 1960 nimityksen Duluthin piispaksi, jona hän toimi, kunnes jäi eläkkeelle 30. huhtikuuta 1969. Hän osallistui Vatikaanin toiseen kirkolliskokoukseen.


title: Kentaurin galaksijoukko

text: Kentaurin galaksijoukko on useiden satojen galaksien muodostama joukko Kentaurin tähdistössä noin 170 miljoonan valovuoden päässä Maasta. Joukko kuuluu Vesikäärmeen-Kentaurin superjoukkoon.


title: Kentaurin galaksijoukko

text: Joukko jakaantuu kahteen osaan, pääryhmään ja pienempään alaryhmään. Alaryhmän uskotaan olevan sulautumassa osaksi pääryhmää.


title: José Agustín Ganuza García

text: José Agustín Ganuza García (s. 28. elokuuta 1931 Artajona, Espanja) on Panamassa toiminut roomalaiskatolinen piispa. Hänet vihittiin augustinolaisten rekollektien papiksi 27. kesäkuuta 1954 ja nimitettiin Bocas del Toron prelaatiksi 12. maaliskuuta 1970. Lisäksi hän sai 4. helmikuuta 1972 nimityksen Pauzeran titulaaripiispaksi, jona hän toimi, kunnes erosi titulaarihiippakunnan johdosta 18. marraskuuta 1977.


title: José Agustín Ganuza García

text: Ganuza Garcían konsekroi piispaksi 27. toukokuuta 1972 Edoardo Rovida, jota avustivat Marcos Gregorio McGrath ja Martin Legarra Tellechea. Ganuza García jäi eläkkeelle prelaatin tehtävistä 1. toukokuuta 2008.


title: Kate Ashfield

text: Kate Ashfield (s. 28. toukokuuta 1972 Birmingham, Englanti) on brittiläinen näyttelijä. Hänet tunnetaan palkitusta roolistaan elokuvassa "Late Night Shopping", sekä rooleista elokuvissa "This Little Life" ja "Shaun of the Dead".


title: José Calasanz Rosenhammer

text: José Calasanz Rosenhammer (1. tammikuuta 1900 Mauerkirchen – 26. huhtikuuta 2003) oli itävaltalainen, Boliviassa toiminut roomalaiskatolinen piispa. Hänet vihittiin fransiskaanien papiksi 27. heinäkuuta 1923 ja nimitettiin Chiquitosin apostoliseksi vikaariksi sekä Amporan titulaaripiispaksi 12. toukokuuta 1949. Piispaksi vihkiminen seurasi 21. elokuuta. Pääkonsekraattorina toimi Giuseppe Burzio, jota avustivat Abel Isidoro Antezana y Rojas ja Juan Tarcisio Senner.


title: José Calasanz Rosenhammer

text: Rosenhammer osallistui Vatikaanin toiseen kirkolliskokoukseen. Hän jäi eläkkeelle 21. elokuuta 1974 ja eli 103-vuotiaaksi.


title: JKCS 041

text: JKCS 041 on galaksijoukko Valaskalan tähdistössä 10,2 miljardin valovuoden päässä maasta. Löytämisensä aikaan vuonna 2009 JKCS 041 oli kaukaisin tunnettu galaksijoukko, mutta se on sittemmin menettänyt tuon tittelin.


title: Pierrepoint (elokuva)

text: Pierrepoint () on Adrian Shergoldin ohjaama elokuva brittiläisestä pyövelistä Albert Pierrepointista. Pääosassa Albert Pierrepointina näyttelee Timothy Spall


title: Grodno Azot

text:
Grodno Azot () on Valko-Venäjän luoteisosassa Hrodnan kaupungissa toimiva teollisuusyritys, joka valmistaa lannoitteita ja muita kemianteollisuuden tuotteita. Yhtiön perustamisen ajankohdaksi katsotaan joulukuu 1963, jolloin ensimmäisen, ammoniumnitraattia valmistavan tuotantolinjan toiminta käynnistettiin. Yritys on valtion omistama osakeyhtiö (OAO). Grodno Azot on merkittävä työllistäjä Hrodnan alueella, sillä yhtiön palveluksessa oli vuonna 2012 keskimäärin 10 900 työntekijää.
Grodno Azotin liikevaihto oli vuonna 2012 yhteensä 8 413 miljardia ja nettotulos 520 miljardia Valko-Venäjän ruplaa. Euroiksi muunnettuna liikevaihto oli 741,9 miljoonaa ja nettotulos 45,9 miljoonaa (valuuttamuunnos Valko-Venäjän virallisin vuoden 2012 lopun kurssein). Yhtiö kuului kymmenen ruplamääräisesti tuottavimman valkovenäläisen valtiollisen osakeyhtiön (OAO) joukkoon vuonna 2012.


title: Grodno Azot

text: Useat venäläistahot ovat olleet kiinnostuneita yhtiön ostamisesta. Valko-Venäjän valtio on listannut yhtiön erääksi sen yksityistämisohjelmaan kuuluvista valtionyrityksistä. Kriittisemmät äänenpainot totesivat vuonna 2013, että Valko-Venäjän valtion teollisuuskonserni Belneftehim saattaa myydä omistamansa Grodno Azotin eräänlaisena hyvityksenä venäläiselle ostajalle, kemiankonserni JevroHimiä (EuroChem) hallitsevalle taholle. Valko-Venäjän valtionjohdon ohjauksessa oleva suurkonserni Belneftehim jäi edellisvuonna 2012 kiinni suurimittaisesta venäläisöljystä Valko-Venäjällä jalostetun dieselöljyn salakuljetuksesta muina, tullivapaina kauppanimikkeinä Valko-Venäjän, Venäjän ja Kazakstanin muodostaman tullialueen ulkopuolelle, muun muassa Ukrainaan.


title: Kuvanveistäjän ryhmä

text: Kuvanveistäjän ryhmä on löyhä galaksiryhmä Kuvanveistäjän tähdistössä noin 12,7 miljoonan valovuoden päässä Maasta. Se on yksi Paikallisen ryhmän lähimmistä galaksiryhmistä. Ei ole täysin selvää, mitkä galaksit painovoima itse asiassa sitoo ryhmän jäseniksi.


title: Viherkottarainen

text: Viherkottarainen ("Aplonis metallica") on kottaraisten heimoon kuuluva varpuslintu.


title: Viherkottarainen

text: Viherkottaraista tavataan Australiassa, Indonesiassa, Papua-Uudessa-Guineassa ja Salomonsaarilla. Lajia on kuvattu paikallisesti yleisestä runsaaksi, ja se on luokiteltu elinvoimaiseksi.


Juhana Herttuan ja Catharina Jagellonican lauluja on Eino Leinon vuonna 1919 ilmestynyt runoelma (Kustannus Oy Ahjo). Siinä Leino on hakenut niin runojensa muodon, metriikan kuin loppusointukaavat Italian renessanssiin juontavasta kirjallisesta traditiosta. Valtaosa runoista noudattaa "ottave rime" -runomuotoa, joka tunnetaan myös nimityksellä "stanza".
Runoelmassa rakastavaiset Suomen herttua ja Ruotsin tuleva kuningas Juhana ja hänen vaimonsa Puolan prinsessa Katariina Jagellonica käyvät runollista vuoropuhelua, joka alkaa laivamatkalla Turkuun, jatkuu Turun linnan renessanssihovissa sekä sittemmin vankeudessa Gripsholmin linnassa Ruotsissa Mälaren rannalla. Runoelman loppuosasto "Rime" sisältää Catharinan Juhanalle lohdutukseksi kirjoittamia runoja. Kokoelman kaikilla runoilla on joko latinan- tai italiankieliset nimet.


title: Juhana Herttuan ja Catharina Jagellonican lauluja

text: "Juhana Herttuan ja Catharina Jagellonican lauluissa" on tulkittu heijastuvan Eino Leinon ja Aino Kallaksen suhde ja keskinäinen ihastus, jonka Leino puki trubaduuri- ja renessanssilyriikan kuosiin. Runoelmaansa Leino itse kutsui ”viimeisen romantikon” lahjaksi rakastetulleen.


title: Marco Torrès

text: Marco Torrès (22. tammikuuta 1888 Sidi Bel Abbès, Ranskan Algeria – 15. tammikuuta 1963 Marseille, Ranska) oli ranskalainen voimistelija ja kaksinkertainen olympiamitalisti. Hän sai vuoden 1920 kesäolympialaisissa Antwerpenissä hopeaa moniottelun yksilökilpailussa ja oli lisäksi mukana saamassa joukkuevoimistelussa pronssia. Tukholman kesäolympialaisissa 1912 Torrès sijoittui moniottelun yksilökilpailussa seitsemänneksi.


title: Marco Torrès

text: Torrès voitti moniottelun maailmanmestaruuden Torinon MM-kisoissa 1913 pistein 804.


title: Pierrepoint

text: Pierrepoint viittaa seuraaviin:


title: Herold Jansson

text: Carl August Herold Jansson (13. marraskuuta 1899 Kööpenhamina – 23. huhtikuuta 1965 Frederiksberg) oli tanskalainen voimistelija, uimahyppääjä ja olympiavoittaja. Hän oli mukana voittamassa kultaa vapaan järjestelmän joukkuevoimistelussa vuoden 1920 kesäolympialaisissa Antwerpenissä. Samoissa kisoissa hän sijoittui suorissa kerroshypyissä kuudenneksi.


title: Herold Jansson

text: Jansson osallistui uimahyppääjänä myös Pariisin kesäolympialaisiin 1924.


title: Arvid Wallman

text: Arvid Håkan Herbert Carlsson Wallman (3. helmikuuta 1901 Göteborg – 25. lokakuuta 1982 Västra Frölunda) oli ruotsalainen uimahyppääjä ja olympiavoittaja. Hänestä käytettiin lempinimeä "Fågeln". Hän voitti suorissa kerroshypyissä kultaa vuoden 1920 kesäolympialaisissa Antwerpenissä ja sijoittui niissä kahdeksanneksi Pariisin kesäolympialaisissa 1924.


title: Marcelino Olaechea Loizaga

text: Marcelino Olaechea Loizaga (9. tammikuuta 1889 Baracaldo – 21. lokakuuta 1972) oli espanjalainen roomalaiskatolinen arkkipiispa. Hänet vihittiin salesiaanien papiksi 20. joulukuuta 1915 ja nimitettiin Pamplonan hiippakunnan johtoon 25. elokuuta 1935. Piispaksi vihkiminen seurasi 27. lokakuuta. Pääkonsekraattorina toimi Federico Tedeschini, jota avustivat Leopoldo Eijo y Garay ja Francisco Javer Lauzurica y Torralba.


title: Marcelino Olaechea Loizaga

text: 17. helmikuuta 1946 Olaechea Loizaga sai nimityksen Valencian arkkipiispaksi. Hän jäi eläkkeelle 19. marraskuuta 1966, jonka jälkeen hän oli vielä Subbarin titulaariarkkipiispana, kunnes erosi 11. joulukuuta 1970. Hän osallistui Vatikaanin toiseen kirkolliskokoukseen.


title: Hailee Steinfeld

text: Hailee Steinfeld (s. 11. joulukuuta 1996 Tarzana, Kalifornia, Yhdysvallat) on yhdysvaltalainen Oscar-ehdokkaana ollut elokuvanäyttelijä, malli ja laulaja, joka nousi kuuluisuuteen elokuvan "Kova kuin kivi" myötä vuonna 2010. Hänellä on levytyssopimus Republic Recordsin kanssa.


title: Hailee Steinfeld

text: Steinfeld syntyi Tarzanassa, Los Angelesin kaupunginosassa. Hän kasvoi Agoura Hillsissä ja myöhemmin Thousand Oaksissa. Hänen isänsä on juutalainen. Steinfeldin äiti Cheri on sisustussuunnittelija ja isä Peter personal trainer. Hänellä on vanhempi veli Griffin. Steinfeld kävi kotikoulua vuodesta 2008 ja valmistui ylioppilaaksi vuonna 2015. Hänellä on filippiiniläisiä ja afroamerikkalaisia sukujuuria.


title: Hailee Steinfeld

text: Steinfeld innostui näyttelemisestä kahdeksanvuotiaana ja harjoiteltuaan vuoden verran hän alkoi esiintyä muun muassa mainoksissa ja lyhytelokuvissa. Hän esiintyi myös vierailevissa rooleissa televisiosarjoissa "Back to You" ja "Sons of Tucson". Läpimurtonsa Steinfeld teki 13-vuotiaana, kun hänet valittiin usean tuhannen ehdokkaan joukosta näyttelemään Mattie Rossia Jeff Bridgesin rinnalla Coenin veljesten elokuvassa "Kova kuin kivi". Steinfeld sai roolistaan kiitosta elokuvakriitikoilta sekä muun muassa Bafta- ja Oscar-ehdokkuuden.


title: Hailee Steinfeld

text: Vuonna 2013 Steinfeld näytteli esimerkiksi Juliaa "Romeo & Julietissa", Petraa Gavin Hoodin elokuvassa "Ender’s Game" sekä "Uusia alkuja" -elokuvassa Violetia Keira Knightleyn rinnalla.


title: Hailee Steinfeld

text: Steinfeld solmi Republic Records -yhtiön kanssa levytyssopimuksen keväällä 2015 esiinnyttyään musikaalielokuvassa "Pitch Perfect 2", jossa hän lauloi kappaleen ”Flashlight”. Hänen debyytti-EP:nsä "HAIZ" julkaistiin lokakuussa 2015. Se sijoittui Billboard 200 -listalla ainoalla listaviikollaan joulukuussa 2015 sijalle 57. Levyltä on julkaistu singlet ”Love Myself”, ”Rock Bottom” ja ”Starving”. Steinfeld oli myös mukana Shawn Mendesin kappaleen ”Stitches” akustisessa versiossa ja esiintyi vuonna 2015 Taylor Swiftin musiikkivideolla ”Bad Blood”.


title: Hailee Steinfeld

text: Steinfeld on tehnyt myös mallintöitä ja esiintyi Miu Miu -muotimerkin mainoskasvona vuonna 2011.


title: Vapauden liekki

text:
Vapauden liekki on taiteilija Seppo Mannisen tekemä, vuonna 1982 valmistunut muistomerkki Sibeliuspuistossa Salossa.
Muistomerkki koostuu kahdesta osasta Ajan kaari ja Itsenäisyyden liekki.


title: Fernando Sebastián Aguilar

text: Fernando Sebastián Aguilar CMF (14. joulukuuta 1929 Calatayud – 24. tammikuuta 2019) oli espanjalainen roomalaiskatolinen arkkipiispa. Hänet vihittiin papiksi 28. kesäkuuta 1953 ja nimitettiin Leónin hiippakunnan johtoon 22. elokuuta 1979. Piispaksi vihkiminen seurasi 29. syyskuuta. Pääkonsekraattorina toimi Vicente Enrique y Tarancón, jota avustivat Gabino Díaz Merchán ja José Delicado Baeza. Sebastián Aguilar erosi Leónin piispan tehtävistä 28. heinäkuuta 1983.


title: Fernando Sebastián Aguilar

text: Sebastián Aguilar sai 8. huhtikuuta 1988 nimityksen Granadan koadjuuttoriarkkipiispaksi, ja 26. maaliskuuta 1993 hänet siirrettiin Pamplona y Tudelan arkkipiispaksi. Hän jäi eläkkeelle 31. heinäkuuta 2007. Toimiessaan arkkipiispana Sebastián Aguilar oli myös vuosina 2003–2004 apostolinen hallitsija Calahorra y La Calzada-Logroñon hiippakunnassa.


title: Augusto Bertazzoni

text: Augusto Bertazzoni (10. tammikuuta 1876 Polesine di Pegognaga – 30. elokuuta 1972) oli italialainen roomalaiskatolinen arkkipiispa. Hänet vihittiin papiksi 23. helmikuuta 1899 ja nimitettiin Potenza e Marsico Nuovon hiippakunnan johtoon 30. kesäkuuta 1930. Piispaksi vihkiminen seurasi 15. elokuuta. Pääkonsekraattorina toimi Domenico Menna, jota avustivat Anselmo Rizzi ja Giovanni Battista Rosa.


title: Augusto Bertazzoni

text: Bertazzoni sai 30. marraskuuta 1950 arkkipiispan henkilökohtaisen arvonimen. Hän osallistui Vatikaanin toiseen kirkolliskokoukseen. Hän jäi eläkkelle 30. marraskuuta 1966, jolloin hän sai vielä nimityksen Temunianan titulaaripiispaksi.


title: Oscar Cantú

text: Oscar Cantú (s. 5. joulukuuta 1966 Houston, Texas, Yhdysvallat) on yhdysvaltalainen roomalaiskatolinen piispa. Hänet vihki Galveston-Houstonin hiippakuntaan diakoniksi James Anthony Tamayo 6. marraskuuta 1993 ja papiksi Joseph Anthony Fiorenza 21. toukokuuta 1994. Hänet nimitettiin 10. huhtikuuta 2008 San Antonion arkkihiippakunnan vihkipiispaksi ja Dardanuksen titulaaripiispaksi. Piispaksi konsekroinnin suoritti 2. kesäkuuta José Horacio Gómez Velasco, jota avustivat Joseph Anthony Fiorenza ja Joe Steve Vásquez.


title: Oscar Cantú

text: Cantú toimi myös San Antonion apostolisena hallitsijana toukokuusta lokakuuhun 2010.


title: Oscar Cantú

text: Cantú siirtyi Texasista New Mexicoon saatuaan 10. tammikuuta 2013 nimityksen Las Crucesin piispaksi. Hänet asetettiin uuteen virkaansa 28. helmikuuta.


title: Kuvanveistäjän galaksi

text: Kuvanveistäjän galaksi (tunnetaan myös nimellä NGC 253) on kierteisgalaksi Kuvanveistäjän tähdistössä noin 11,4 miljoonan valovuoden päässä Maasta. Galaksi on tyypiltään tähtiryöppygalaksi, eli siellä syntyy uusia tähtiä huomattavasti nopeammin kuin galakseissa yleensä. Kuvanveistäjä on yksi lähimmistä tämän tyypin galakseista. Galaksia ei pidä sekoittaa Kuvanveistäjän kääpiögalaksiin.


title: Kuvanveistäjän galaksi

text: Kuvanveistäjän galaksi tunnetaan etenkin tähtiryöppyominaisuudestaan, ja galaksissa onkin useita hyvin suuria tähtijoukkoja. Näissä joukoissa on mm. Wolfin-Rayetin tähtiä ja punaisia jättiläisiä. Uusien tähtien nopean muodostumisen aloitti todennäköisesti runsaskaasuinen kääpiögalaksi, joka törmäsi Kuvanveistäjän galaksiin 200 miljoonaa vuotta sitten.


title: Kuvanveistäjän galaksi

text: Supernovat yhdistetään yleensä juuri tähtiryöppygalakseihin, mutta Kuvanveistäjän galaksista on havaittu vain yksi supernova, SN 1940E. Nova havaittiin vuonna 1940.


title: Kuvanveistäjän galaksi

text: Kuvanveistäjän galaksi kuuluu Kuvanveistäjän ryhmään, joka on yksi Paikallisen ryhmän lähimmistä ryhmistä. Kuvanveistäjän galaksi on ryhmänsä kirkkain galaksi ja sijaitsee ryhmän keskustassa.


title: Harry Silfver

text: Harry Silfver (s. 26. tammikuuta 1948 Salo) on suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1969–1972. Pelipaikaltaan hän oli puolustaja.


title: Harry Silfver

text: Silfverin paras kausi oli 1970–1971, jolloin hän pelasi SM-sarjassa 20 ottelua sekä teki kolme maalia ja syötti yhden. Koko uransa aikana hän pelasi 43 SM-sarjaottelua ja sai kolmen maalin ja yhden syötön lisäksi tilastomerkinnöikseen 12 jäähyminuuttia.


title: Lauri Jämsen

text: Lauri Jämsen (s. 22. huhtikuuta 1950 Pihtipudas) on suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1967–1973. Pelipaikaltaan hän oli puolustaja.


title: Lauri Jämsen

text: Jämsen pelasi viiden SM-sarjakautensa aikana 116 ottelua, teki yhdeksän maalia ja syötti 21 sekä istui jäähyllä 18 minuuttia.


title: Eero Juntunen

text: Eero Juntunen (s. 7. kesäkuuta 1944 Kemi) on suomalainen jääkiekkoilija. Hän pelasi SM-sarjaa Turun Palloseuran joukkueessa vuosina 1970–1973. Pelipaikaltaan hän oli puolustaja. Hän edusti Suomea yhdessä B-maaottelussa.


title: Eero Juntunen

text: Joensuusta Turkuun tullut Juntunen pelasi kolmen SM-sarjakautensa aikana 79 ottelua, teki kaksi maalia ja syötti seitsemän sekä istui jäähyllä 18 minuuttia.


title: Leonard Auala

text: Leonard Nangolo Auala (25. syyskuuta 1908 Ondangua, Oshana – 4. joulukuuta 1983 Ondangua, Namibia) oli Ambo-Kavangon kirkon ensimmäinen piispa 1963–1978. Hän oli kirkon lääninrovasti vuodesta 1954, ja hän oli ehdolla kirkon toiseksi esimieheksi Birger Erikssonin jälkeen, mutta hävisi vuonna 1958 vaalissa suomalaiselle Alpo Hukalle. Hänet kuitenkin valittiin kirkon johtajaksi vuonna 1960 ja vihittiin kirkkonsa ensimmäiseksi piispaksi vuonna 1963.


title: Leonard Auala

text: Auala oli mukana kansainvälisissä tehtävissä, kuten Luterilaisen Maailmanliiton toimeenpanevassa komiteassa, ja toimi koko Etelä-Afrikan mustan väestön tilanteen kohentamisen hyväksi. Aualan kasvattajia olivat suomalaiset lähetystyöntekijät.


title: Leonard Auala

text: Auala kuului SWAPOon ja sai siksi osakseen uhkailua eteläafrikkalaisilta apartheid-viranomaisilta.


title: Leonard Auala

text: Leonard Auala sai puolisonsa Aina Aluhen kanssa kymmenen lasta.


title: Aaro Astola

text:
Aaro Ilmari Astola (21. marraskuuta 1904–11. lokakuuta 1981) oli Suomen puolustusvoimien kenraalimajuri. Hänen vanhempansa olivat kapteeni Edvard Astola ja Maria Astola o.s. Valkonen. Aaro Astola oli aviossa Sirkka Annikki Sorvalin kanssa ja liitosta on kaksi tytärtä.
Astola kirjoitti ylioppilaaksi Viipurin reaalikoulun Maanviljelys- ja Kauppalyseosta 1924 ja opiskeli sen jälkeen Kadettikoulun 24. kadettikurssilla vuosina 1925–1927. Kadettikoulun jälkeen hän toimi nuorempana upseerina Kenttätykistörykmentti 2:ssa, opetusupseerina RUK:ssa sekä Taistelukoulussa. Vuosina 1933–1934 hän toimi aluepäällikkönä Sortavalan Suojeluskuntapiirissä josta palasi patterin päälliköksi ja ye-upseeriksi KTR 2:een. Vielä ennen sotaa hän ehti opiskella Sotakorkeakoulun Ilmasotaosastolla.
Talvisodan aikana Astola palveli Kannaksen Armeijan Esikunnassa IT-toimiston päällikkönä. Jatkosodassa hän toimi II Armeijakunnan IT-komentajana, patteriston komentajana Raskas Patteristo 30:ssa, IT Rykmentti 2:n komentajana sekä Päämajan operatiivisen osaston toimistoesiupseerina.
Rauhan palattua hän oli vuosina 1945–1953 Ilmatorjuntakoulun johtaja, 1954–1961 Pääesikunnan sotatalousosaston osastopäällikkö ja vuosina 1961–1964 Pääesikunnan huoltopäällikkö.. Hänet ylennettiin kenraalimajuriksi 1961 ja siirtyi reserviin 1964.


title: Papuankottarainen

text: Papuankottarainen ("Aplonis mystacea") on kottaraisten heimoon kuuluva varpuslintu.


title: Papuankottarainen

text: Papuankottaraista tavataan Indonesiassa ja Papua-Uudessa-Guineassa. Sen populaation arvellaan olevan huono ja laji on huonosti tunnettu. Se on luokiteltu silmälläpidettäväksi.


title: Papuankottarainen

text: Papuankottarainen elää alamaan metsissä, mutta myös vuorilla 580 metrin korkeuteen asti.


title: Pikikottarainen

text: Pikikottarainen ("Aplonis cantoroides") on kottaraisten heimoon kuuluva varpuslintu.


title: Pikikottarainen

text: Pikikottaraista tavataan Australiassa, Indonesiassa, Papua-Uudessa-Guineassa ja Salomonsaarilla. Lajin on raportoitu olevan yleinen, ja se on luokiteltu elinvoimaiseksi.


title: Carl Henrik Asp

text: Carl Henrik Asp (1779–1864) oli suomalainen juristi. Hän oli sotatuomarina Porin rykmentissä ja kirjoitti sinä aikana päiväkirjan, jolla on huomattavaa historiallista arvoa. Hän keräsi kansanrunoutta ja edisti suomen kielen ja suomenkielisen kirjallisuuden kehittämistä. Päiväkirjan julkaisi hänen vävynsä Oskar Rancken. Helsingin yliopiston ensimmäinen anatomian professori Georg Asp oli Aspin ja tämän toisen puolison Sofia Wilhelmina Hellgrenin (k. 1888) poika.


title: Carl Henrik Asp

text: Päiväkirja sisältyy teokseen:


title: Connor Hardowa

text: Connor Hardowa (s. 15. marraskuuta 1988 Edmonton, Alberta, Kanada) on kanadalainen jääkiekkopuolustaja, joka pelaa ECHL-joukkue Manchester Monarchsissa . Hän laukoo oikealta.


title: Connor Hardowa

text: Hardowa pelasi Albertan paikallisia juniorisarjoja, viimeisimpänä AJHL:ssä ja Spruce Grove Saintsin joukkueessa, jossa hän debytoi kevään 2006 pudotuspeleissä. Hardowa voitti siellä viimeisellä kaudellaan 2008–2009 koko sarjan puolustajien pistepörssin tehoilla 20+43=63 ja valittiin koko AJHL:n arvokkaimmaksi pelaajaksi, parhaaksi puolustajaksi sekä pohjoisen divisioonan tähdistökentälliseen.


title: Connor Hardowa

text: Vuodet 2009–2013 Hardowa kävi New Hampshiren yliopistoa. Hän voitti ensimmäisellä kaudellaan joukkueensa mukana Hockey Eastin runkosarjan ja valittiin sarjan akateemiseen tähdistökentälliseen. Viimeisellä yliopistokaudellaan 2012–2013 Hardowa toimi UNH:n kapteenina. Hän kävi kauden päätteeksi myös kahden ottelun mittaisella amatööritryoutilla AHL-joukkue Abbotsford Heatissä huhtikuussa 2013.


title: Connor Hardowa

text: Kaudeksi 2013–2014 Hardowa siirtyi Mestis-joukkue KooKoohon. Hän voitti kauden päätteeksi Mestiksen-mestaruuden. Hardowa palasi kaudeksi 2014–2015 Pohjois-Amerikkaan ja siirtyi ECHL-joukkue Utah Grizzliesin riveihin. Hän jakoi pudotuspeleissä joukkueen sisäisen tehotilaston voiton Alex Krushelnyskin kanssa lukemalla +5. Joulukuussa 2014 Hardowa kävi viiden ottelun mittaisella lainasopimuksella AHL-joukkue Texas Starsissa.


title: Frederick Stanley

text: Frederick Arthur Stanley, Derbyn 16. jaarli (15. tammikuuta 1841 Lontoo, Yhdistynyt kuningaskunta – 14. kesäkuuta 1908 Lontoo, Yhdistynyt kuningaskunta) oli brittiläinen konservatiivipuolueen poliitikko, joka toimi siirtomaaministerinä 1885–1886 ja Kanadan kenraalikuvernöörinä 1888–1893. Hänet tunnettiin myös innokkaana urheilumiehenä, ja hän lahjoittikin nykyisin NHL-liigan voittajalle jaettavan Stanley Cup -pokaalin.


title: Frederick Stanley

text: Frederick Stanley syntyi tammikuussa 1841. Hän oli 14. Derbyn jaarlin ja tulevan Britannian pääministerin Edward Smith-Stanleyn nuorin poika. Stanley opiskeli Eton Collegessa ja palveli tämän jälkeen krenatöörikaartissa. Hän oli liittynyt kaartiin vuonna 1858 ja vetäytyi siitä kapteenina vuonna 1865. Stanley oli jo varhain päättänyt, että pyrkisi poliittiselle uralle sotilasuran sijaan.


title: Frederick Stanley

text: Stanley valittiin 1865 parlamentin alahuoneeseen. Hänen isänsä erosi pääministerin tehtävistä helmikuussa 1868, ja häntä seurannut Benjamin Disraeli antoi Stanleylle ensimmäisen virallisen tehtävän, kun hänet nimettiin amiraliteettilautakuntaan. Stanley ei missään vaiheessa sopeutunut House of Commonsiin, eikä hän ollut isänsä veroinen puhuja. Hänellä oli kuitenkin johtotaitoja ja liikenäkemystä. Disreali tekikin hänestä huhtikuussa 1878 sotaministerin. Tuossa tehtävässä hän jatkoi Edward Cardwelliin aloittamia armeijan uudistuksia. Konservatiivien hävittyä vuoden 1880 vaalit Stanley erosi tehtävästä. Ministerinä hän oli jälleen 1885–1886, jolloin hän toimi Robert Gascoyne-Cecilin hallituksen siirtomaaministerinä.


title: Frederick Stanley

text: Gascoyne-Cecil tarjosi helmikuussa 1888 Stanleylle Kanadan kenraalikuvernöörin tehtävää, jonka hän hyväksyi lähes välittömästi. Stanley astui virkaan 11. kesäkuuta. Kenraalikuvernöörinä hän matkusti rannikolta rannikolla uudella Tyynenmeren rautatiellä, tapasi asukkaita, rohkaisi uusien alueiden asuttamiseen ja pyrki edistämään hallinnon suhteita alkuperäiskansoihin. Hän vaikutti myös kenraalikuveröörin poliittisesti puolueettoman roolin varmistamiseen, kun hän kieltäytyi liittymästä erään kyseenalaisen lain vastustajien joukkoon.


title: Frederick Stanley

text: Stanley osallistui helmikuussa 1889 vaimonsa Constancen kanssa Montrealin talvikarnevaaleilla, jossa näki ensimmäisen kerran jääkiekkoa pelattavan. Hän oli seuraamassa myöhemmin muitakin otteluita, ja hänen poikiensa ohella hänen adjutanttinsa Lord Kilcoursie ehdottivat Stanleylle Kanadan dominion parhaalle joukkueelle jaettavan pokaalin lahjoittamista. Alkujaan nimellä The Dominion Challenge Trophy annettiin ensimmäisen kerran Montreal AAA -joukkueelle vuonna 1893. Ammattilaisjoukkue Ottawa Senators voitti sen 1909, ja nykyään Stanley Cupina tunnettu pokaali on Pohjois-Amerikan vanhin ammattilaisjoukkuelle myönnettävä palkinto. Stanley valittiin 1945 Hockey Hall of Fameen jääkiekolle tekemän työnsä ansiosta.


title: Frederick Stanley

text: Stanley erosi kenraalikuvernöörin paikalta huhtikuussa 1893, kun hänen lapseton veljensä Edward Stanley kuoli ja hänestä itsestään tuli Derbyn 16. jaarli. Stanleyn kausi kenraalikuvernöörinä olisi päättynyt syyskuussa, mutta perheasiat pakottivat hänet palaamaan Englantiin.


title: Frederick Stanley

text: Britanniassa Stanley oli vahvasti mukana uuden kotinsa Knowsley Estaten ympäristön yhteisön elämässä. Stanley toimi ensin vuodet 1895–1896 Liverpoolin ylipormestarina ja sen jälkeen Lancashiren lord lieutenantina. Hän oli myös Liverpoolin yliopiston ensimmäinen kansleri, toimi maanviljelysseurassa ja oli aktiivisesti mukana hevosten siittämisessä ja hevosurheilussa. Hänet valittiin 1904 British Empire Leaguen puheenjohtajaksi.


title: Frederick Stanley

text: Stanley kuoli kesäkuussa 1908 saatuaan sydänkohtauksen ollessaan kävelemässä kotitilallaan. Hänet haudattiin Knowsleyn Pyhän Marian kirkon sukuhautaan.


title: Frederick Stanley

text: Stanley nai vuonna 1864 Constance Villiersin, jonka kanssa hän sai kymmenen lasta. Kaksi lapsista kuoli vauvaiässä. Edward, vanhin pojista toimi myöhemmin isänsä adjutanttina.


title: Tanimbarinkottarainen

text: Tanimbarinkottarainen ("Aplonis crassa") on kottaraisten heimoon kuuluva varpuslintu.


title: Tanimbarinkottarainen

text: Tanimbarinkottaraista tavataan kotoperäisenä Bandanmeren Tanimbar-saarilla. Vaikka lajin on kuvattu olevan melko yleinen, on sen esiintymisalue kuitenkin hyvin pieni, ja sitä uhkaa sopivien elinympäristöjen tuhoutuminen. Laji on luokiteltu silmälläpidettäväksi.


title: Tanimbarinkottarainen

text: Tanimbarinkottarainen elää monenlaisissa metsissä.


title: Totuuden torvet

text: Totuuden torvet on syksyllä 2013 MTV3-kanavalla esitetty viihdeohjelma. Ohjelmaa juonsi Aki Linnanahde ja vakiopanelisteina toimivat Aku Hirviniemi, Krista Kosonen ja Riku Nieminen. Ohjelmassa nähtiin myös kilpailemassa kaksi viikoittain vaihtuvaa julkisuuden henkilöä, joiden tehtävänä oli erottaa totuus valheesta. Julkkisvieraista voitti se, joka onnistui keräämään oikeita vastauksia enemmän kuin toinen.


title: Totuuden torvet

text: Ohjelma perustui 1980-luvulla Venla-palkinnonkin voittaneeseen sarjaan "Valehtelijoiden klubi".


title: Sonic Jump

text: Sonic Jump on Hardlightin kehittämä ja Segan alun perin vuonna 2006 julkaisema tasohyppelypeli T-Mobilelle, iOS:lle ja Androidille. Toisin kuin monissa muissa Sonic the Hedgehog -pelisarjan peleissä, Sonic Jumpissa ei juosta lainkaan, vaan siinä hypitään ylöspäin aina tason huipulle asti. Peli sisältää kaksi moodia, "Story Moden", jolla on vaiheittain lopullisia päämääriä, ja "Arcade Moden", jossa on loputtomiin jatkuvia tasoja.


title: Serafim de Sousa Ferreira e Silva

text: Serafim de Sousa Ferreira e Silva (s. 16. kesäkuuta 1930 Santa Maria de Avioso) on portugalilainen roomalaiskatolinen piispa. Hänet vihittiin papiksi 1. elokuuta 1954 ja nimitettiin Bragan arkkihiippakunnan vihkipiispaksi sekä Lemellefan titulaaripiispaksi 30. huhtikuuta 1979. Piispaksi vihkiminen seurasi 16. kesäkuuta. Pääkonsekraattorina toimi Eurico Dias Nogueira, jota avustivat António Ferreira Gomes ja António de Castro Xavier Monteiro.


title: Serafim de Sousa Ferreira e Silva

text: Vuonna 1981 de Sousa Ferreira e Silva sai nimityksen Lissabonin vihkipiispaksi. 7. toukokuuta 1987 hänet nimitettiin Leiria-Fátiman koadjuuttoripiispaksi, ja 2. helmikuuta 1993 hänestä tuli sen piispa. Hän jäi eläkkeelle 22. huhtikuuta 2006.


title: Melanesiankottarainen

text: Melanesiankottarainen ("Aplonis feadensis") on kottaraisten heimoon kuuluva varpuslintu.


title: Melanesiankottarainen

text: Melanesiankottaraista tavataan useilla Papua-Uuden-Guinean ja Salomonsaarten pienillä saarilla. Lajin kannaksi arvioidaan 1 000–2 499 yksilöä, ja se on luokiteltu silmälläpidettäväksi.


title: Melanesiankottarainen

text: Melanesiankottarainen käyttää ravinnokseen hedelmiä ja etsii ravintoa usein pareittain. Se pesii vanhojen puiden koloissa.


title: Anacleto Cordeiro Gonçalves de Oliveira

text: Anacleto Cordeiro Gonçalves de Oliveira (s. 17. heinäkuuta 1946 Cortes) on portugalilainen roomalaiskatolinen piispa. Hänet vihittiin papiksi Leirian hiippakuntaan 15. elokuuta 1970 ja nimitettiin Lissabonin vihkipiispaksi sekä Aquae Flaviaen titulaaripiispaksi 4. helmikuuta 2005. Piispaksi vihkiminen seurasi 24. huhtikuuta. Pääkonsekraattorina toimi Serafim de Sousa Ferreira e Silva, jota avustivat Albino Mamede Cleto ja Manual Pelino Domingues.


title: Anacleto Cordeiro Gonçalves de Oliveira

text: Gonçalves de Oliveira sai 11. kesäkuuta 2010 nimityksen Viana do Castelon piispaksi, jonka virkaan hänet asetettiin 15. elokuuta.


title: Sonic Dash

text: Sonic Dash on Hardlightin kehittämä ja Segan julkaisema tasohyppelypeli. Peli on julkaistu vain matkapuhelimille, ja se on toinen Sonic the Hedgehog-pelisarjan peli, jonka on kehittänyt Hardlight kännykkäalustoille, ensimmäisen ollessa Sonic Jump. Peli julkaistiin 7. maaliskuuta 2013.


title: Sonic Dash

text: Pelissä on tarkoituksena kerätä mahdollisimman paljon sormuksia, joilla voi avata erilaisia hahmoja tai erilaisia erikoisvoimia. Pelissä on myös pelin sisäisiä ostoja joihin kuuluu punaiset, myös tasoissa kerättävät sormukset. Näillä ostetaan eri hahmoja.


title: Rennellinkottarainen

text: Rennellinkottarainen ("Aplonis insularis") on kottaraisten heimoon kuuluva varpuslintu.


title: Rennellinkottarainen

text: Rennellinkottaraista tavataan kotoperäisenä Salomonsaarilla. Lajia on kuvattu runsaaksi, ja se on luokiteltu elinvoimaiseksi.


title: António Augusto dos Santos Marto

text: António Augusto dos Santos Marto (s. 5. toukokuuta 1947 Tronco) on portugalilainen roomalaiskatolinen piispa. Hänet vihittiin papiksi Vila Realin hiippakuntaan 7. marraskuuta 1971 ja nimitettiin Bragan vihkipiispaksi sekä Bladian titulaaripiispaksi 10. marraskuuta 2000. Piispaksi vihkiminen seurasi 11. helmikuuta 2001. Pääkonsekraattorina toimi Joaquim Gonçalves, jota avustivat Jorge Ferreira da Costa Ortiga ja Gilberto Délio Gonçalves Canavarro dos Reis.


title: António Augusto dos Santos Marto

text: Dos Santos Marto sai 22. huhtikuuta 2004 nimityksen Viseun ja 22. huhtikuuta 2006 Leiria-Fátiman piispaksi.


title: Biakinkottarainen

text: Biakinkottarainen ("Aplonis magna") on kottaraisten heimoon kuuluva varpuslintu.


title: Biakinkottarainen

text: Biakinkottaraista tavataan Indonesiassa Biakin ja Numforin saarilla. Lajia on kuvattu runsaaksi, ja se on luokiteltu elinvoimaiseksi, vaikka sen esiintymisalue onkin pieni.


title: Amândio José Tomás

text: Amândio José Tomás (s. 23. huhtikuuta 1943 Cimo da Vila da Castanheira) on portugalilainen roomalaiskatolinen piispa. Hänet vihittiin papiksi Vila Realin hiippakuntaan 15. elokuuta 1967 ja nimitettiin Évoran arkkihiippakunnan vihkipiispaksi sekä Feradi Maiuksen titulaaripiispaksi 5. lokakuuta 2001. Piispaksi vihkiminen seurasi 6. tammikuuta 2002. Pääkonsekraattorina toimi paavi Johannes Paavali II, jota avustivat Leonardo Sandri ja Robert Sarah.


title: Amândio José Tomás

text: Tomás sai 8. tammikuuta 2008 nimityksen Vila Realin koadjuuttoripiispaksi, ja 17. toukokuuta 2011 hänestä tuli sen piispa.


title: BMZ

text: BMZ eli Belorusski metallurgitšeski zavod () on Valko-Venäjän Homelin alueen Žlobinin kaupungissa sijaitseva suuri terästehdas.


title: BMZ

text: Terästeollisuusyhtiö perustettiin ja tehtaan rakennustyöt alkoivat vuonna 1982. Tuotanto käynnistettiin vuonna 1984. Yritys on Valko-Venäjän tasavallan omistama osakeyhtiö (OAO). Terästehdas on merkittävä työllistäjä seudullaan, sillä yhtiön palveluksessa oli vuonna 2012 runsas 11 600 työntekijää.


title: BMZ

text: BMZ:n liikevaihto oli vuonna 2012 yhteensä 15 128 miljardia ja nettotulos 38,4 miljardia Valko-Venäjän ruplaa. Euroiksi muunnettuna liikevaihto oli 1,334 miljardia ja nettotulos vaatimaton 3,4 miljoonaa EUR (valuuttamuunnos Valko-Venäjän virallisin vuoden 2012 lopun kurssein).


title: BMZ

text: Yhtiö tekee teräksestä tankoja, putkia, lankaa ja vaijeria. Vuonna 2012 BMZ valmisti kaikkiaan 2,691 miljoonaa tonnia näitä terästuotteita.


title: António Valente da Fonseca

text: António Valente da Fonseca (19. marraskuuta 1884 Válega – 26. helmikuuta 1972) oli portugalilainen roomalaiskatolinen piispa. Hänet vihittiin papiksi 21. joulukuuta 1907 ja nimitettiin Vila Realin hiippakunnan vihkipiispaksi sekä Ceramuksen titulaaripiispaksi 23. lokakuuta 1931. Piispaksi vihkiminen seurasi 21. helmikuuta 1932. Pääkonsekraattorina toimi João Evangelista de Lima Vidal, jota avustivat António Bento Martins nuorempi ja Agostinho de Jesus e Souza.


title: António Valente da Fonseca

text: Da Fonseca sai 31. toukokuuta 1933 nimityksen Vila Realin piispaksi, jona hän toimi, kunnes erosi 10. tammikuuta 1967. Eroamispäivänään hän sai vielä nimityksen Agbian titulaaripiispaksi, mutta hän erosi myös titulaarihiippakunnan johdosta 27. tammikuuta 1971. Hän osallistui Vatikaanin toiseen kirkolliskokoukseen.


title: João Evangelista de Lima Vidal

text: João Evangelista de Lima Vidal (2. huhtikuuta 1874 Aveiro – 5. tammikuuta 1958) oli portugalilainen roomalaiskatolinen arkkipiispa. Hänet vihittiin papiksi 19. joulukuuta 1896 ja valittiin Angola e Congon hiippakunnan johtoon 4. maaliskuuta 1909. Piispaksi konsekroinnin suoritti 29. kesäkuuta Giulio Tonti, jota avustivat Manuel Correia de Bastos Pina ja José Alves de Mariz.


title: João Evangelista de Lima Vidal

text: De Lima Vidal sai 9. joulukuuta 1915 nimityksen Lissabonin vihkipiispaksi ja Mitylenen titulaariarkkipiispaksi. 23. toukokuuta 1923 hänet nimitettiin Vila Realin piispaksi arkkipiispan henkilökohtaisella arvonimellä. Hän erosi tehtävistään 31. toukokuuta 1933 ja sai samana päivänä nimityksen Oxyrynchuksen titulaariarkkipiispaksi.


title: João Evangelista de Lima Vidal

text: 16. tammikuuta 1940 de Lima Vidal sai nimityksen Aveiron piispaksi ja piti arkkipiispan henkilökohtaisen tittelin. Hän kuoli 83-vuotiaana virassa.


title: Haikonen

text:
Haikonen on suomenkielinen sukunimi.
Tunnettuja Haikosia ovat muun muassa:


title: António Baltasar Marcelino

text: António Baltasar Marcelino (21. syyskuuta 1930 Lousa – 9. lokakuuta 2013) oli portugalilainen roomalaiskatolinen piispa. Hänet vihittiin papiksi 9. kesäkuuta 1955 ja nimitettiin Lissabonin vihkipiispaksi sekä Cercinan titulaaripiispaksi 15. heinäkuuta 1975. Piispaksi vihkiminen seurasi 21. syyskuuta. Pääkonsekraattorina toimi António Ribeiro, jota avustivat Agostinho Joaquim Lopes de Moura ja António Ferreira Gomes.


title: António Baltasar Marcelino

text: Baltasar Marcelino sai 8. syyskuuta 1983 nimityksen Aveiron koadjuuttoripiispaksi, ja 20. tammikuuta 1988 hänestä tuli sen piispa. Hän jäi eläkkeelle 21. syyskuuta 2006.


title: Fernandinho

text: Fernando Luiz Roza eli Fernandinho (s. 4. toukokuuta 1985 Londrina, Paranán osvaltio, Brasilia) on brasilialainen jalkapalloilija, joka pelaa Englannin Valioliigan Manchester Cityssä. Hän on pelipaikaltaan keskikenttäpelaaja. Fernandinhon pelinumero on 25


title: Fernandinho

text: Fernandinho pelasi kotimaassaan Atlético Paranaensessa kausilla 2003–2005 kaikkiaan 72 sarjaottelua, joissa teki 14 maalia. Hän siirtyi FK Šah’tar Donetskiin 2005 ja edusti ukrainalaisseuraa seuraavat kahdeksan kautta. Hän voitti UEFA Cupin mestaruuden kaudella 2008–2009. Ukrainan valioliigan mestaruuden hän voitti 2006, 2008, 2010, 2011, 2012 ja 2013, Ukrainan cupin 2008, 2011, 2012 ja 2013 ja Ukrainan supercupin 2005, 2008, 2010 ja 2012.


title: Fernandinho

text: Fernandinho siirtyi Manchester Cityyn 40 miljoonan euron siirtosummalla kesällä 2013. Hän voitti Valioliigan mestaruuden 2014 ja 2018 sekä Englannin liigacupin 2014, 2016 ja 2018.


title: Fernandinho

text: Fernandinho voitti alle 20-vuotiaiden maailmanmestaruuden 2003. Hän pelasi ensimmäisen maaottelunsa Brasilian joukkueessa Saksaa vastaan elokuussa 2011. Ensimmäisen maaottelumaalinsa hän teki Etelä-Afrikkaa vastaan maaliskuussa 2014. Hän pelasi MM-kilpailuissa 2014 viisi ottelua ja teki maalin ottelussa Kamerunia vastaan. Hän kuului Brasilian joukkueeseen myös Copa Américassa 2015 ja MM-kilpailuissa 2018.


title: Petter Savola

text: Petter Erik Mikael Savola (24. tammikuuta 1932 Leppävirta – 5. maaliskuuta 2018 Kuopio) oli suomalainen lääkäri ja poliitikko.


title: Petter Savola

text: Savola suoritti lääketieteen lisensiaatin tutkinnon vuonna 1960 ja valmistui sisätautien erikoislääkäriksi vuonna 1965. Hän toimi lääkärinä Niuvanniemen sairaalassa 1961, Kuopion keskussairaalassa 1961-1964 ja Kuopion sisätautisairaalassa vuodesta 1964 sekä muun muassa Kuopion Lääninvankilan lääkärinä 1966–1973 ja Kuopion yhteiskoulun lääkärinä 1963–1973. Vuonna 1989 hänelle myönnettiin lääkintöneuvoksen arvonimi.


title: Petter Savola

text: Kansanedustajana Savola toimi kaksi vaalikautta vuosina 1975–1983 edustaen Kuopion läänin vaalipiiriä ja kuului Keskustan eduskuntaryhmään. Eduskunnan valiokunnista hän oli jäsenenä Suuressa valiokunnassa, Talousvaliokunnassa ja Sosiaalivaliokunnassa. Presidentin valitsijamiehenä hän toimi vuosina 1978 ja 1982.


title: McKesson

text: McKesson on erittäin suuri yhdysvaltalainen yritys, joka myy sairanhoitoon, terveydenhoitoon ja potilasvalvontaan liittyviä laitteita ja tuotteita. Yritys on Yhdysvaltain suurin lääkejakelija; kolmasosa Yhdysvalloista myydyistä lääkkeistä kulkee sen kautta. Yhtiön kotipaikka on San Francisco ja sen osake noteerataan New Yorkin pörssissä.


title: McKesson

text: Yhtiö oli vuoden 2012 Fortune 500-listalla neljännellätoista sijalla. Vuoden 2017 listalla sjoitus oli 11. Fortune Global 500 -listalla ja yhtiön vuoden 2016 liikevaihto oli 198,5 miljardia Yhdysvaltain dollaria, jolla tehtiin 5,1 miljardin USD:n voitto.


title: Valero Energy

text: Valero Energy on yhdysvaltalainen yritys, joka valmistaa ja myy polttoaineita ja muita petrokemian tuotteita. Se on toiminut aikaisemmin lähinnä Yhdysvalloissa, mutta vuonna 2011 se osti öljynjalostamon Walesista Chevron-yhtiöltä.


title: Valero Energy

text: Vuonna 2011 se ilmoitti ostavansa michiganilaisen etanolitehtaan koko tuotannon vuodesta 2013 alkaen, voidakseen täyttää Yhdysvaltojen säännökset etanolin sekoittamisesta polttoaineeseen.


title: Valero Energy

text: Yhtiö oli vuoden 2012 Fortune 500 -listalla kahdennellatoista sijalla.


title: Metro: Last Light

text: Metro: Last Light on 4A Gamesin kehittämä ja Deep Silverin julkaisema ensimmäisen persoonan ammuntapeli. Peli julkaistiin vuonna 2013 Microsoft Windowsille, PlayStation 3:lle, Xbox 360:lle, OS X:lle ja Linuxille sekä vuonna 2014 PlayStation 4:lle ja Xbox Onelle. Peli on jatko-osa vuoden 2010 videopelille "Metro 2033". Vuonna 2015 julkaistu "Metro 2035" -romaani perustuu "Last Lightin" tarinaan.


title: Metro: Last Light

text: Uutena sisältönä pelissä on pelimoodit Ranger ja Ranger Hardcore, jotka muuttavat pelaamisen realistisemmaksi. Moodit tulee ostaa erikseen, mutta rajoitettu erä "Metro: Last Light" -pelistä sisältää moodit valmiiksi.


title: Metro: Last Light

text: Vuonna 2014 sarjan kaksi ensimmäistä osaa julkaistiin päivitettyinä "Redux"-versioina.


title: Metro: Last Light

text: Vuonna 2034 ydintalvi on laantunut maan pinnalla. Ihmiset ovat saaneet edellisessä osassa mainitun D6:n haltuunsa. Artyom saa selville ystävänsä Khanin kautta, että Mustat eivät olekaan uhka, vaan pikemminkin ihmiskunnan pelastus. Khan on löytänyt yhden Mustan, joka selvisi Artyomin pommituksesta vuosi sitten. Artyom saa Khanilta tehtäväkseen pyydystää tämän, kun taas muut D6:n johtohenkilöt kehottavat tätä tuhoamaan Mustan. Nuori nainen, Anna, lähetetään Artyomin kanssa nappaamaan olentoa ulkoa, mutta olento ehtii tainnuttamaan Artyomin. Artyom herää natsien sellistä muutaman muun kanssa, mutta ehtii erään kommunistin, Pavelin, kanssa tappamaan molemmat kidnappaajat. Artyom lähtee Pavelin kanssa pakoon natsien tukikohdasta, ja käy ilmi Pavelin pettäessä Artyomin, että metron asemia ollaan tuhoamassa keinotekoisen viruksen avulla. Ongelmat eivät lopu, sillä Musta on kadoksissa, ja se on ehkä ainoa pelastus.


title: Metro: Last Light

text: Pelissä on edeltäjänsä tavoin kaksi lopetusta, ”hyvä” ja ”huono”. Peli valitsee lopetustarinan pelaajan toiminnan perusteella. Huonossa lopussa Artyom räjäyttää itsensä, Millerin, loput sotilaat sekä kommunistit pommilla ja tuhoaa samalla D6:n. Hyvässä lopetuksessa Musta estää Artyomia räjäyttämästä pommia ja heidän löytämät loput Mustat tappavat kommunistit. Artyom jää henkiin, Miller halvaantuu mutta jatkaa johtotehtävissä, Uhlman kuolee (myös huonossa lopetuksessa) sekä Khan katoaa.


title: Metro: Last Light

text: Pelaaja-lehti on antanut pelille arvosanan 8/10 arvostelussaan.


title: Lauri Aura

text: Lauri Tapio Aura (31. heinäkuuta 1929 Hämeenlinna – 19. helmikuuta 1999 Helsinki) oli Lappeenrannan teknillisen korkeakoulun sähkötekniikan professori ja vararehtori. Hän toimi sähkötekniikan professorina vuosina 1974–1992.


title: Lauri Aura

text: Aura valmistui insinööriksi 1954 Helsingin teknillisestä oppilaitoksesta, diplomi-insinööriksi 1960 ja tekniikan lisensiaatiksi 1974 Teknillisestä korkeakoulusta. Sen jälkeen hän toimi Sveitsissä Boverin suunnitteluinsinöörinä 1954–1955, Helsingin teknillisen oppilaitoksen assistenttina 1955–1960, erikoisopettajana vuodesta 1961, säätötekniikan lehtorina 1969–1974, Siemens oy:n toimistopäällikkönä 1961–1969. Sitten hän siirtyi Teknilliseen korkeakouluun sähkötekniikan vt. apulaisprofessoriksi vuosiksi 1970–1974 ja sieltä Lappeenrantaan teknillisen korkeakoulun sähkötekniikan professoriksi vuodesta 1974. Hän toimi myös korkeakoulun vararehtorina 1975–1986. Hän jäi virastaan eläkkeelle vuonna 1992.


title: Eino Grönholm

text: Eino Olavi Grönholm (28. heinäkuuta 1931 Hattula – 11. toukokuuta 1990 Forssa) oli suomalainen poliitikko.


title: Eino Grönholm

text: Grönholm työskenteli muurarina ja rapparina Hämeenlinnan seudulla vuosina 1949–1962, opiskeli sitten rakennusmestariksi ja toimi vuosina 1965–1975 työsuunnittelijana ja rakennuspiirtäjänä Rakennusvalmiste Oy:n palveluksessa Forssassa.


title: Eino Grönholm

text: Kansanedustajaksi Hämeen läänin eteläisestä vaalipiiristä Grönholm tuli vuonna 1975 varasijalta Eero Salon jälkeen ja kuului sosialidemokraattiseen eduskuntaryhmään. Hän tuli valituksi uudelleen eduskuntavaaleissa 1979 ja toimi kansanedustajana vielä toisen kauden vuoteen 1983. Eduskunnan valiokunnista hän kuului Laki- ja talousvaliokuntaan, Puolustusasiainvaliokuntaan, sivistysvaliokuntaan, Suureen valiokuntaan ja Toiseen lakivaliokuntaan. Presidentin valitsijamiehenä Grönholm oli vuosina 1978 ja 1982.


title: António Ferreira Gomes

text: António Ferreira Gomes (10. toukokuuta 1906 Milhundos – 13. huhtikuuta 1989) oli portugalilainen roomalaiskatolinen piispa. Hänet vihittiin papiksi Porton hiippakuntaan 22. syyskuuta 1928 ja nimitettiin Portalegren koadjuuttoripiispaksi sekä Rhanduksen titulaaripiispaksi 15. tammikuuta 1948. Piispaksi vihkiminen seurasi 2. toukokuuta. Pääkonsekraattorina toimi Agostinho de Jesus e Souza, jota avustivat António Valente da Fonseca ja Manuel Marilla Ferreira da Silva.


title: António Ferreira Gomes

text: Ferreira Gomesista tuli 6. heinäkuuta 1949 Portalegren piispa. 31. heinäkuuta 1952 hän sai nimityksen Porton piispaksi, jona hän toimi, kunnes jäi eläkkeelle 12. helmikuuta 1982. Hän osallistui Vatikaanin toiseen kirkolliskokoukseen.


title: Nuijapäägalaksi

text: Nuijapäägalaksi (tunnetaan myös nimellä UGC 10214) on sauvaspiraaligalaksi Lohikäärmeen tähdistössä noin 400 miljoonan valovuoden päässä Maasta.


title: Nuijapäägalaksi

text: Galaksi on saanut nimensä 280 000 valovuoden mittaisesta pyrstöstään, joka koostuu kirkkaista tähtijoukoista. Pyrstön uskotaan syntyneen, kun toinen galaksi ohitti Nuijapään lähietäisyydeltä ja repi painovoimallaan osan galaksista pitkäksi nauhaksi. Tulevaisuudessa pyrstö tulee todennäköisesti häviämään, ja sen tähtijoukoista tulee galaksinsa kiertolaisia.


title: Augusto César Alves Ferreira da Silva

text: Augusto César Alves Ferreira da Silva (s. 15. maaliskuuta 1932 Celorico de Basto) on portugalilainen roomalaiskatolinen piispa. Hän kuuluu lasaristeihin. Hänet vihittiin papiksi 24. heinäkuuta 1960 ja nimitettiin Teten hiippakunnan johtajaksi Mosambikiin 19. helmikuuta 1972. Piispaksi vihkiminen seurasi 21. toukokuuta. Pääkonsekraattorina toimi António Ribeiro, jota avustivat António de Castro Xavier Monteiro ja Manuel Marilla Ferreira da Silva.


title: Augusto César Alves Ferreira da Silva

text: Alves Ferreira da Silva erosi Teten piispan tehtävistä 31. toukokuuta 1976. Hän sai 25. syyskuuta 1978 uuden nimityksen portugalilaisen Portalegre-Castelo Brancon hiippakunnan piispaksi, jona hän toimi, kunnes erosi 22. huhtikuuta 2004.


title: Inter RAO

text: Inter RAO eli Inter RAO JeES () on Venäjän suurimpia energia-alan konserneja. Yhtiö on tunnettu sähkön- ja lämmöntuotannostaan, sähköenergian tuonnista ja viennistä Venäjälle, kaupankäynnistä Venäjän omilla ja kansainvälisillä sähkömarkkinoilla. Inter RAO vastaa Venäjän federaation rajat ylittävästä sähkökaupasta, jota se käy muun muassa Suomen, Valko-Venäjän, Liettuan, Georgian, Ukrainan ja Turkin sähkömarkkinoiden kanssa.


title: Inter RAO

text:
Inter RAO on yhtiömuodoltaan julkinen osakeyhtiö (OAO). Se perustettiin alun perin vuonna 1997 Venäjän federaation laajan RAO JeES Rossii -energiakonsernin energiakaupasta vastaavaksi tytäryhtiöksi. Emoyhtiön hajottamisen seurauksena yhtiö itsenäistyi vuonna 2008.
Vuotta 2012 koskeva tilinpäätös osoittaa liikevaihdon kasvaneen (556,189 mrd. RUR) mutta tuloksen menneen tappiolle (–22,355 mrd. RUR).


title: Antonino Eugénio Fernandes Dias

text: Antonino Eugénio Fernandes Dias (s. 15. joulukuuta 1948 Longos Vales) on portugalilainen roomalaiskatolinen piispa. Hänet vihittiin papiksi Bragan arkkihiippakuntaan 13. kesäkuuta 1974 ja nimitettiin sen vihkipiispaksi sekä Tamatan titulaaripiispaksi 10. marraskuuta 2000. Piispaksi vihkiminen seurasi 21. tammikuuta 2001. Pääkonsekraattorina toimi José Augusto Martins Fernandes Pedreira, jota avustivat Jorge Ferreira da Costa Ortiga ja Armindo Lopes Coelho.


title: Antonino Eugénio Fernandes Dias

text: Fernandes Dias sai 8. syyskuuta 2008 nimityksen Portalegre-Castelo Brancon piispaksi.


title: Manuel da Silva Martins

text: Manuel da Silva Martins (20. tammikuuta 1927 Leça do Balio – 24. syyskuuta 2017) oli portugalilainen roomalaiskatolinen piispa. Hänet vihittiin papiksi 12. elokuuta 1951 ja nimitettiin Setúbalin hiippakunnan johtoon 16. heinäkuuta 1975. Piispaksi vihkiminen seurasi 26. lokakuuta. Pääkonsekraattorina toimi António Ferreira Gomes, jota avustivat Domingos de Pinho Brandão ja António Baltasar Marcelino.


title: Manuel da Silva Martins

text: Da Silva Martins erosi tehtävistään Setúbalin piispana 23. huhtikuuta 1998.


title: Matías Aguirregaray

text: Matías Aguirregaray Guruceaga (s. 1. huhtikuuta 1989 Porto Alegre, Brasilia) on brasilialainen jalkapalloilija. Hän edustaa uruguaylaista Club Atlético Peñarolia ja on pelipaikaltaan oikea laitapuolustaja.


title: Matías Aguirregaray

text: 24. elokuuta 2011 italialaisseura Palermo ilmoitti hankkineensa Aguirregarayn kauden kestävällä lainasopimuksella. Hän pelasi ensimmäisen sarjaottelunsa joukkueessa Cagliaria vastaan.


title: Matías Aguirregaray

text: Aguirregaray teki ensiesiintymisensä Uruguayn maajoukkueessa helmikuussa 2013 pelatussa ystävyysottelussa Espanjaa vastaan.


title: Eugène Abissa Kwaku

text: Eugène Abissa Kwaku (1927 – 10. elokuuta 1978) oli norsunluurannikkolainen roomalaiskatolinen piispa. Hänet vihittiin papiksi 20. joulukuuta 1956 ja nimitettiin Abengouroun hiippakunnan ensimmäiseksi johtajaksi 13. syyskuuta 1963. Piispaksi vihkiminen seurasi 24. marraskuuta. Pääkonsekraattorina toimi Grégoire-Pierre XV Agagianian, jota avustivat Bernard Yago ja Emile Durrheimer.


title: Eugène Abissa Kwaku

text: Abissa Kwaku osallistui Vatikaanin toiseen kirkolliskokoukseen. Hän kuoli virassa. Vuonna 1979 hänen seuraajakseen nimitettiin Laurent Yapi.


title: Laurent Yapi

text: Laurent Yapi (24. syyskuuta 1937 – 17. elokuuta 1980) oli norsunluurannikkolainen roomalaiskatolinen piispa. Hänet vihittiin papiksi Abidjanin arkkihiippakuntaan 21. joulukuuta 1963 ja nimitettiin sen vihkipiispaksi sekä Capsuksen titulaaripiispaksi 21. syyskuuta 1970. Piispaksi vihkiminen seurasi 25. lokakuuta. Pääkonsekraattorina toimi Bernard Yago, jota avustivat Bernard Agré ja Emile Durrheimer.


title: Laurent Yapi

text: 12. tammikuuta 1979 Yapi sai nimityksen Abengouroun piispaksi edesmenneen Eugène Abissa Kwakun seuraajana. Yapi kuoli 42-vuotiaana virassa, ja hänen seuraajakseen nimitettiin Bruno Kouamé.


title: Gbaya Boniface Ziri

text: Gbaya Boniface Ziri (s. 31. joulukuuta 1949 Gagnoa) on norsunluurannikkolainen roomalaiskatolinen piispa. Hän kuuluu jesuiittoihin.


title: Gbaya Boniface Ziri

text: Ziri vihittiin papiksi 6. kesäkuuta 1976 ja inkardinoitiin vuonna 1994 Abengouroun hiippakuntaan. Hän sai 1. heinäkuuta 2009 nimityksen saman hiippakunnan johtoon, ja piispaksi vihkiminen seurasi 22. elokuuta. Pääkonsekraattorina toimi Bernard Agré, jota avustivat Pierre-Marie Coty ja Joseph Yapo Aké. Zirin edeltäjä Abengouroun piispana oli Jean-Jacques Koffi Oi Koffi.


title: Armindo Lopes Coelho

text: Armindo Lopes Coelho (16. helmikuuta 1931 Regilde – 29. syyskuuta 2010) oli portugalilainen roomalaiskatolinen piispa. Hänet vihittiin papiksi Porton hiippakuntaan 1. elokuuta 1954 ja nimitettiin sen vihkipiispaksi sekä Elvaksen titulaaripiispaksi 16. marraskuuta 1978. Piispaksi vihkiminen seurasi 25. maaliskuuta 1979. Pääkonsekraattorina toimi António Ferreira Gomes, jota avustivat Domingos de Pinho Brandão ja Manuel da Silva Martins.


title: Armindo Lopes Coelho

text: 15. lokakuuta 1982 Lopes Coelho sai nimityksen Viana do Castelon ja 13. kesäkuuta 1997 Porton piispaksi. Hän jäi eläkkeelle 22. helmikuuta 2007.


title: Joseph Yapo Aké

text: Joseph Yapo Aké (s. 11. huhtikuuta 1951) on norsunluurannikkolainen roomalaiskatolinen arkkipiispa. Hänet vihittiin papiksi Abidjanin arkkihiippakuntaan 9. heinäkuuta 1978 ja nimitettiin sen vihkipiispaksi sekä Castellum Tatroportuksen titulaaripiispaksi 15. toukokuuta 2001. Piispaksi vihkiminen seurasi 2. syyskuuta. Pääkonsekraattorina toimi Bernard Agré, jota avustivat Auguste Nobou ja Paul Dacoury-Tabley.


title: Joseph Yapo Aké

text: Aké sai 21. heinäkuuta 2006 nimityksen Yamoussoukron piispaksi, jonka virkaan hänet asetettiin 23. syyskuuta. Hänet nimitettiin 22. marraskuuta 2008 Gagnoan arkkipiispaksi.


title: Auguste Nobou

text: Auguste Nobou (29. tammikuuta 1928 – 12. lokakuuta 2006) oli norsunluurannikkolainen roomalaiskatolinen arkkipiispa. Hänet vihittiin papiksi Bouakén hiippakuntaan 5. kesäkuuta 1959 ja nimitettiin Korhogon hiippakunnan johtoon 15. lokakuuta 1971. Piispaksi vihkiminen seurasi 9. tammikuuta 1972. Pääkonsekraattorina toimi Bernard Yago, jota avustivat André-Pierre Duirat ja Emile Durrheimer.


title: Auguste Nobou

text: 19. joulukuuta 1994 Korhogosta tuli arkkihiippakunta, ja Nobou jatkoi sen johtamista arkkipiispana, kunnes jäi eläkkeelle 25. syyskuuta 2003.


title: Agostinho Joaquim Lopes de Moura

text: Agostinho Joaquim Lopes de Moura (16. tammikuuta 1911 Folhadela – 29. marraskuuta 1989) oli portugalilainen roomalaiskatolinen piispa. Hänet vihittiin spiritaanien papiksi 17. kesäkuuta 1934 ja nimitettiin Portalegren hiippakunnan johtoon 27. joulukuuta 1952. Piispaksi vihkiminen seurasi 26. huhtikuuta 1953. Pääkonsekraattorina toimi Manuel Gonçalves Cerejeira, jota avustivat Moisés Alves de Pinho ja António Valente da Fonseca.


title: Agostinho Joaquim Lopes de Moura

text: 18. heinäkuuta 1956 Portalegren hiippakunnan nimi muutettiin muotoon Portalegre-Castelo Branco. Lopes de Moura erosi piispan tehtävistä 25. syyskuuta 1978. Hän osallistui Vatikaanin toiseen kirkolliskokoukseen.


title: Domingos de Pinho Brandão

text: Domingos de Pinho Brandão (9. tammikuuta 1920 Rossas – 22. elokuuta 1988) oli portugalilainen roomalaiskatolinen piispa. Hänet vihittiin papiksi 24. huhtikuuta 1943 ja nimitettiin Leirian hiippakunnan vihkipiispaksi sekä Filacan titulaaripiispaksi 6. joulukuuta 1966. Piispaksi vihkiminen seurasi 29. tammikuuta 1967. Pääkonsekraattorina toimi Maximilien de Fürstenberg, jota avustivat Florentino de Andrade e Silva ja João Pereira Venâncio.


title: Domingos de Pinho Brandão

text: 1. heinäkuuta 1972 de Pinho Brandão sai nimityksen Porton vihkipiispaksi, jona hän toimi, kunnes kuoli 68-vuotiaana virassa.


title: Bernard Yago

text: Bernard Yago (heinäkuu 1916 – 5. lokakuuta 1997 Abidjan) oli norsunluurannikkolainen roomalaiskatolinen arkkipiispa ja ensimmäinen maastaan valittu kardinaali. Hän opiskeli Abidjanissa ja Pariisissa. Hän sai pappisvihkimyksen 1. toukokuuta 1947, ja hänet valittiin Abidjanin arkkihiippakunnan johtoon 5. huhtikuuta 1960. Piispaksi konsekroinnin suoritti 8. toukokuuta 1960 paavi Johannes XXIII, jota avustivat Napoléon-Alexandre La Brie ja Fulton John Sheen. Samassa seremoniassa konsekroitiin Paul Zougrana, Jérôme Rakotomalala ja Peter Poreku Dery.


title: Bernard Yago

text: Yagon motto piispana oli "Ut omnes unum sint". Hän osallistui 1960-luvulla Vatikaanin toiseen kirkolliskokoukseen. Hänestä tehtiin San Crisogonon kardinaalipappi 2. helmikuuta 1983. Hän vetäytyi arkkipiispan tehtävistä 19. joulukuuta 1994 ja menetti äänioikeutensa konklaaveissa täytettyään 80 vuotta heinäkuussa 1996. Yago kuoli 81-vuotiaana, ja hänet haudattiin Pyhän Paavalin tuomiokirkkoon Abidjaniin.


title: Bernard Yago

text: Yagon edeltäjä Abidjanin arkkipiispana oli Jean-Baptiste Boivin, ja hänen seuraajakseen nimitettiin Bernard Agré.


title: Kärrynpyörägalaksi

text: Kärrynpyörägalaksi (tunnetaan myös nimellä ESO 350-40) on linssimäinen galaksi ja rengasgalaksi Kuvanveistäjän tähdistössä noin 500 miljoonan valovuoden päässä Maasta.


title: Kärrynpyörägalaksi

text: Galaksi oli alkujaan kierteisgalaksi, mutta 200 miljoonaa vuotta sitten siihen törmäsi pienempi seuralaisgalaksi, mikä tuhosi spiraalirakenteen. Seurannut voimakas iskuaalto keräsi kaasua galaksin laitamille, jossa alkoi muodostua runsaasti tähtiä. Galaksin keskustan ympärillä näkyvä sinertävä rengas on tämän prosessin seurausta. Kärrynpyörägalaksi on siis myös tähtiryöppygalaksi. Galaksi on vähitellen saamassa takaisin alkuperäistä spiraalimuotoaan.


title: Kärrynpyörägalaksi

text: Kärrynpyörän kaltaisissa tähtiryöppygalakseissa syntyy paljon suuria ja hyvin kirkkaita tähtiä, jotka räjähtävät supernovina ja jättävät jälkeensä neutronitähtiä ja mustia aukkoja. Jos neutronitähti tai musta aukko sijaitsee tähtijärjestelmässä, se vetää kumppaneistaan ainetta ja aiheuttaa samalla runsaasti röntgensäteilyä. Tällaisia röntgenlähteitä on Kärrynpyörän galaksissa poikkeuksellisen paljon.


title: René Libeer

text: René Jules Libeer (28. marraskuuta 1934 Roubaix – 13. marraskuuta 2006 Roubaix) oli ranskalainen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia kärpässarjassa.


title: Anatoli Demitkov

text: Anatoli Nikolajevitš Demitkov (; 27. toukokuuta 1926 – 15. elokuuta 2005) oli Neuvostoliittoa edustanut meloja ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä hopeaa 1 000 metrin kajakkikaksikossa. Lisäksi hän sai ratamelonnan maailmanmestaruuskilpailuissa hopeaa 1 000 metrin kajakkikaksikossa ja pronssia 1 000 metrin kajakkinelikossa (molemmat 1958).


title: André-Pierre Duirat

text: André-Pierre Duirat SMA (30. toukokuuta 1908 Saint-Bonnet-de-Joux – 29. joulukuuta 1998) oli Norsunluurannikolla toiminut ranskalainen roomalaiskatolinen piispa. Hänet vihittiin papiksi 6. tammikuuta 1934 ja nimitettiin Bouakén prefektiksi 26. lokakuuta 1951. Hän sai nimityksen Bouakén piispaksi 4. heinäkuuta 1956, ja hänet konsekroi 8. joulukuuta Jean Delay, jota avustivat Jean-Baptiste Boivin ja Claude Marie Joseph Dupuy.


title: André-Pierre Duirat

text: Duirat osallistui Vatikaanin toiseen kirkolliskokoukseen. Hän erosi Bouakén piispan tehtävistä 17. toukokuuta 1973, jolloin hänen seuraajakseen nimitettiin Vital Komenan Yao.


title: Vital Komenan Yao

text: Vital Komenan Yao (1938 – 22. syyskuuta 2006) oli norsunluurannikkolainen roomalaiskatolinen arkkipiispa. Hänet vihittiin papiksi Bouakén hiippakuntaan 19. joulukuuta 1964 ja nimitettiin sen johtoon 17. toukokuuta 1973. Piispaksi vihkiminen seurasi 29. heinäkuuta. Pääkonsekraattorina toimi André-Pierre Duirat, jota avustivat Auguste Nobou ja Laurent Yapi.


title: Vital Komenan Yao

text: 19. joulukuuta 1994 Bouaké korotettiin arkkihiippakunnaksi, ja Yao jatkoi sen johtamista arkkipiispana, kunnes kuoli virassa. Yaon edeltäjä oli André-Pierre Duirat, ja hänen seuraajakseen tuli koadjuuttoriarkkipiispa Paul-Siméon Ahouanan Djro.


title: Paul-Siméon Ahouanan Djro

text: Paul-Siméon Ahouanan Djro (s. 19. joulukuuta 1952 Bingerville) on norsunluurannikkolainen roomalaiskatolinen arkkipiispa. Hän kuuluu fransiskaaneihin.


title: Paul-Siméon Ahouanan Djro

text: Ahouanan Djro vihittiin papiksi 19. heinäkuuta 1981 ja nimitettiin Yamoussoukron hiippakunnan johtoon 6. joulukuuta 1995. Piispaksi vihkiminen seurasi 16. maaliskuuta 1996. Pääkonsekraattorina toimi Bernard Yago, jota avustivat Vital Komenan Yao ja Luigi Ventura. 12. tammikuuta 2006 Ahouanan Djro sai nimityksen Bouakén koadjuuttoriarkkipiispaksi, ja Vital Komenan Yaon kuollessa 22. syyskuuta 2006 Ahouanan Djrosta tuli tämän seuraaja arkkipiispana.


title: Luigi Ventura

text: Luigi Ventura (s. 9. joulukuuta 1944 Borgosatollo) on italialainen roomalaiskatolinen arkkipiispa ja Pyhän istuimen diplomaatti. Hänet vihki papiksi Brescian hiippakuntaan Luigi Morstabilini 14. kesäkuuta 1969. Hänet nimitettiin Equiliumin titulaariarkkipiispaksi sekä apostoliseksi nuntiukseksi Norsunluurannikolle, Burkina Fasoon ja Nigeriin 25. maaliskuuta 1995. Piispaksi vihkiminen seurasi 29. huhtikuuta. Pääkonsekraattorina toimi Angelo Sodano, jota avustivat Bruno Foresti ja Giovanni Battista Re.


title: Luigi Ventura

text: 25. maaliskuuta 1999 Ventura sai nimityksen apostoliseksi nuntiukseksi Chileen, 22. kesäkuuta 2001 Kanadaan ja 22. syyskuuta 2009 Ranskaan.


title: Rengasgalaksi

text: Rengasgalaksi on harvinainen, renkaan muotoinen galaksi. Galaksin renkaassa on runsaasti suuria, nuoria ja hyvin kirkkaita sinisiä tähtiä. Joidenkin tähtitieteilijöiden mukaan rengasgalaksi syntyy, kun pienempi galaksi kulkee suuremman galaksin keskustan läpi. Toisten teorioiden mukaan rengas kasautuu galaksin ympärille ulkopuolisesta aineesta.


title: Luigi Morstabilini

text: Luigi Morstabilini (15. syyskuuta 1907 – 26. heinäkuuta 1989) oli italialainen roomalaiskatolinen piispa. Hänet vihittiin papiksi 30. toukokuuta 1931 ja nimitettiin Veroli-Frosinonen hiippakunnan johtoon 11. elokuuta 1962. Piispaksi vihkiminen seurasi 9. syyskuuta. Pääkonsekraattorina toimi Giuseppe Piazzi, jota avustivat Benigno Carrara ja Giuseppe Battaglia.


title: Luigi Morstabilini

text: Morstabilini sai 7. lokakuuta 1964 nimityksen Brescian piispaksi, jona hän toimi, kunnes jäi eläkkeelle 7. huhtikuuta 1983. Hän osallistui Vatikaanin toiseen kirkolliskokoukseen.


title: Cesarina Ricci

text: Cesarina Ricci (de Tingoli) (n. 1573 Cingoli – ?) oli italialainen säveltäjä. Hän julkaisi 20 madrigaalia kirjassa "Il primo libro de madrigali a cinque voci, con un dialogo a otto novamente composti & dati in luce" (1597). Viidestä äänestä kolmen osuudet ovat säilyneet; cantus- ja quintus-äänet puuttuvat. Kirja oli omistettu kardinaali Cinzio Passeri Aldobrandinille.


title: Giuseppe Battaglia

text: Giuseppe Battaglia (6. maaliskuuta 1890 Brembate Sopra – 19. marraskuuta 1984) oli italialainen roomalaiskatolinen piispa. Hänet vihittiin papiksi 25. heinäkuuta 1914 ja nimitettiin Faenzan koadjuuttoripiispaksi sekä Messenen titulaaripiispaksi 21. elokuuta 1943. Piispaksi vihkiminen seurasi 10. lokakuuta. Pääkonsekraattorina toimi Adriano Bernareggi, jota avustivat Ettore Castelli ja Giacinto Tredici.


title: Giuseppe Battaglia

text: Battagliasta tuli 17. joulukuuta 1944 Faenzan piispa, jona hän toimi, kunnes jäi eläkkeelle 31. elokuuta 1976. Hän osallistui Vatikaanin toiseen kirkolliskokoukseen.


title: Benigno Carrara

text: Benigno Carrara (19. joulukuuta 1888 Serina – 27. heinäkuuta 1974) oli italialainen roomalaiskatolinen piispa. Hänet vihittiin papiksi 23. huhtikuuta 1911 ja nimitettiin Imolan koadjuuttoripiispaksi sekä Hieropoliin titulaaripiispaksi 20. joulukuuta 1947. Piispaksi vihkiminen seurasi 1. helmikuuta 1948. Pääkonsekraattorina toimi Adriano Bernareggi, jota avustivat Gustavo Testa ja Giuseppe Battaglia.


title: Benigno Carrara

text: Carrarasta tuli 12. toukokuuta 1956 Imolan piispa, jona hän toimi, kunnes jäi eläkkeelle 12. maaliskuuta 1974. Hän osallistui Vatikaanin toiseen kirkolliskokoukseen.


title: Tommaso Ghirelli

text: Tommaso Ghirelli (s. 2. elokuuta 1944 Forlì) on italialainen roomalaiskatolinen piispa. Hänet vihittiin papiksi Modiglianan hiippakuntaan 29. kesäkuuta 1969 ja inkardinoitiin Bolognan arkkihiippakuntaan maaliskuussa 1983.


title: Tommaso Ghirelli

text: Ghirelli sai 18. lokakuuta 2002 nimityksen Imolan hiippakunnan johtoon, ja piispaksi vihkiminen seurasi 30. marraskuuta. Pääkonsekraattorina toimi Giacomo Biffi, jota avustivat Giuseppe Fabiani ja Vincenzo Zarri. Ghirelli asetettiin virkaansa 15. joulukuuta.


title: Stuart Hamblen

text: Carl Stuart Hamblen (20. lokakuuta 1908 Kellyville, Texas – 1989) oli yhdysvaltalainen gospelmusiikin laulaja, raittiusmies ja presidenttiehdokas.


title: Stuart Hamblen

text: Hamblen syntyi metodistisaarnaajan poikana. Hänen oli tarkoitus luoda ura opettajana, mutta countrymusiikista tuli hänen intohimonsa, ja hän aloitti 1920-luvulla esiintymisen laulavana cowboyna. Hamblenilla oli vuosien 1931–1952 välisenä aikana useita radio-ohjelmia. Hänellä oli levytyssopimukset Decca Recordsin, Columbian, Coralin ja RCA Victorin kanssa. Hän esiintyi myös lännenelokuvissa. Menestyksen paineet kuitenkin ajoivat hänet peluriksi ja alkoholin ongelmakäyttäjäksi.


title: Stuart Hamblen

text: Vuonna 1949 Hamblen meni Suzy-vaimonsa taivuttelemana Billy Grahamin rukouskokoukseen Los Angelesissa. Koettuaan uskonnollisen heräämisen hän lopetti alkoholinkäyttönsä lisäksi myös radio-ohjelmansa ja uran näyttelijänä. Hän alkoi kiertää maata kristillisenä puhujana ja laulajana. 1950-luvun alussa Hamblen aloitti uuden radio-ohjelman "The Cowboy Church of the Air". Hänen sponsorinsa vaativat häntä osallistumaan alkoholimainontaan, mutta hän kieltäytyi, ja sponsorit lopettivat show’n.


title: Stuart Hamblen

text: Yhdysvaltain presidentinvaaleissa 1952 Hamblen oli Prohibition Partyn ehdokas.


title: Stuart Hamblen

text: Hamblenin merkittäviä lauluja ovat "This Old House" ja "It Is No Secret". Hamblen sai tähden Hollywood Walk of Famelle vuonna 1976. Hän kuoli aivokasvaimen takia tehdyn leikkauksen jälkeen vuonna 1989. Hänet otettiin postuumisti Texas Country Music Hall of Fameen (2001) ja Gospel Music Hall of Fameen (2004). Hamblenin leski Suzy kuoli 101 vuoden iässä vuonna 2008.


title: Francesco Cavina

text: Francesco Cavina (s. 17. helmikuuta 1955 Faenza) on italialainen roomalaiskatolinen piispa. Hänet vihki papiksi Imolan hiippakuntaan Luigi Dardani 15. toukokuuta 1980. Hänet nimitettiin Carpin hiippakunnan johtoon 14. marraskuuta 2011, ja piispaksi vihkiminen seurasi 22. tammikuuta 2012. Pääkonsekraattorina toimi Tarcisio Bertone, jota avustivat Dominique François Joseph Mamberti ja Tommaso Ghirelli. Cavina asetettiin virkaansa 5. helmikuuta.


title: Alexandre Kouassi

text: Alexandre Kouassi (1934 – 16. joulukuuta 1994) oli norsunluurannikkolainen roomalaiskatolinen piispa. Hänet vihittiin papiksi 21. heinäkuuta 1961 ja nimitettiin Bondoukoun hiippakunnan johtoon 28. elokuuta 1987. Piispaksi vihkiminen seurasi 10. tammikuuta 1988. Pääkonsekraattorina toimi Bernard Yago, jota avustivat Bruno Kouamé ja Emile Durrheimer.


title: Alexandre Kouassi

text: Kouassi kuoli virassa. Hän oli ollut Bondoukoun ensimmäinen piispa, ja hänen seuraajakseen nimitettiin Félix Kouadjo.


title: Claudio Barrientos

text: Claudio Barrientos Negrón (10. marraskuuta 1935 Osorno – 7. toukokuuta 1982) oli chileläinen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia kääpiösarjassa. Lisäksi hän sai höyhensarjassa hopeaa vuoden 1955 Pan-Amerikan kisoissa. Barrientosilla oli lempinimi "Tripa".


title: Henryk Niedźwiedzki

text: Henryk Władysław Niedźwiedzki (s. 6. huhtikuuta 1933 Niedźwiady) on puolalainen entinen nyrkkeilijä ja olympiamitalisti. Hän kilpaili vuoden 1956 kesäolympialaisissa Melbournessa ja sai siellä pronssia höyhensarjassa. Hän osallistui myös Helsingin kesäolympialaisiin 1952 ja kilpaili siellä kääpiösarjassa.


title: Carl Widmer

text: Carl Widmer (1900–?) oli sveitsiläinen voimistelija ja olympiamitalisti. Hän kilpaili vuoden 1924 kesäolympialaisissa Pariisissa ja oli siellä mukana saamassa pronssia joukkuevoimistelussa. Widmer osallistui myös yksilökilpailuihin jääden muun muassa hevosessa neljänneksi ja moniottelussa 32. sijalle.


title: Adriano Bernareggi

text: Adriano Bernareggi (9. marraskuuta 1884 Oreno – 23. kesäkuuta 1953) oli italialainen roomalaiskatolinen arkkipiispa. Hänet vihittiin papiksi 21. heinäkuuta 1907 ja nimitettiin Bergamon hiippakunnan koadjuuttoripiispaksi sekä Nyssan titulaaripiispaksi 16. joulukuuta 1931. Piispaksi vihkiminen seurasi 24. tammikuuta 1932. Pääkonsekraattorina toimi Alfredo Ildefonso Schuster, jota avustivat Luigi Maria Marelli ja Giovanni Mauri.


title: Adriano Bernareggi

text: Bernareggista tuli 14. huhtikuuta 1936 Bergamon piispa. 28. tammikuuta 1953 hän sai arkkipiispan henkilökohtaisen arvonimen. Hän kuoli 68-vuotiaana virassa.


title: Francesco Beschi

text: Francesco Beschi (s. 6. elokuuta 1951 Brescia) on italialainen roomalaiskatolinen piispa. Hänet vihittiin papiksi Brescian hiippakuntaan 7. kesäkuuta 1975 ja nimitettiin sen vihkipiispaksi sekä Vindan titulaaripiispaksi 25. maaliskuuta 2003. Piispaksi vihkiminen seurasi 18. toukokuuta. Pääkonsekraattorina toimi Giulio Sanguineti, jota avustivat Bruno Foresti ja Vigilio Mario Olmi.


title: Francesco Beschi

text: Beschi sai 22. tammikuuta 2009 nimityksen Bergamon piispaksi, jonka virkaan hänet asetettiin 15. maaliskuuta.


title: Hyuna

text: Kim Hyun-ah, (hangul: 김현아, s. , Soul, Korean tasavalta), tunnetaan myös nimellä Hyuna (tyyliteltynä HyunA), on eteläkorealainen laulaja, lauluntekijä, rap-artisti, tanssija ja malli. Hän tuli tunnetuksi JYP Entertainmentin tyttöbändin Wonder Girlsin jäsenenä vuonna 2007 mutta erosi yhtyeestä pian debyytin jälkeen. Vuonna 2009 hän liittyi Cube Entertainmentin tyttöbändiin 4Minute, minkä lisäksi hän alkoi luoda uraa sooloartistina. Hyuna myös muodosti Trouble Maker -duon Hyunseungin kanssa vuosina 2111–2016 sekä Triple H -trion E'Dawnin ja Huin kanssa vuosina 2016–2018.


title: Hyuna

text: Tyttöbändi 4Minute hajosi vuonna 2016, minkä jälkeen Hyuna jatkoi uraansa sooloartistina. Lokakuussa 2018 hänet irtisanottiin levy-yhtiöltään Cube Entertainmentilta hänen ja rap-artisti E'Dawnin seurustelusuhteen tultua julki.


title: Hyuna

text: Hyuna on yksi kansainvälisesti tunnetuimmista K-popin sooloartisteista, ja hän on kuvaillut itseään ennen kaikkea visuaaliseksi esiintyjäksi. Hän tuli suuren yleisön tietoisuuteen esiinnyttyään cameo-roolissa Psyn musiikkivideolla "Gangnam Style" vuonna 2012.


title: Hyuna

text: Kim Hyun-ah syntyi 6. kesäkuuta vuonna 1992 Soulissa, Korean tasavallassa. Hänellä on kaksi nuorempaa veljeä, Hyun-ho ja Hyun-suk. Kim kävi taidelukiota ja on valmistunut Konkunkin yliopistosta pääaineenaan nykytaiteet.


title: Hyuna

text: 14-vuotiaana Kim debytoi JYP Entertainmentin perustaman Wonder Girlsin pääräppärinä yhtyeen debyyttialbumilla "The Wonder Begins". Hän myös osallistui yhtyeen televisio-ohjelmaan "MTV Wonder Girls" kahden tuotantokauden ajan sekä oli yksi juontajista musiikkiohjelmassa "Show! Music Core". Heinäkuussa 2007, vain puoli vuotta Wonder Girlsin debyytin jälkeen, hän kuitenkin lopetti yhtyeessä terveysongelmien vuoksi.


title: Hyuna

text: Vuonna 2008 Kim kiinnitettiin levy-yhtiö Cube Entertainmentille, ja kesäkuussa 2009 hän debytoi tyttöbändi 4Minuten pääräppärinä singlellä "Hot Issue". Yhtyeeseen kuulumisen rinnalla hän alkoi työstää soolouraansa ja julkaisi tammikuussa 2010 debyyttisinglensä "Change", joka menestyi hyvin. Kappaleen musiikkivideo sai kuitenkin seksuaalisen sisältönsä vuoksi maan perhe- ja tasa-arvoministeriöltä merkinnän, jonka mukaan se ei sovellu alle 19-vuotiaille. Televisiokanava SBS asetti kuitenkin videon ikärajaksi 15 vuotta, ja toinen kanava MBC totesi sen olevan sopiva kaikille ikäryhmille.


title: Hyuna

text: Kappaleen "Change" lisäksi Kim julkaisi muitakin singlejä vuonna 2010, muun muassa kappaleet "Love Parade" T-Maxin Park Yun-hwan kanssa ja "Outlaw In The Wild" Nassunin kanssa.


title: Hyuna

text: Vuonna 2011 Hyuna julkaisi minialbumin "Bubblebop", joka sisälsi viisi kappaletta. Albumin samanniminen nimikkokappale sai paljon kansainvälistä huomiota, ja sen musiikkivideosta tuli ensimmäinen eteläkorealainen 100 miljoonaa näyttökertaa saavuttanut musiikkivideo. Lisäksi "Billboard" lisäsi Hyunan listalleen "21 Under 21".


title: Hyuna

text: Marraskuussa 2011 Cube Entertainment ilmoitti Hyunan ja yhtiön toisen artistin, poikabändi Beastiin kuuluvan Hyunseungin, aloittavan yhteistyön Trouble Maker -nimisenä duona. Duon ensimmäinen minialbumi sisälsi yhteensä neljä kappaletta, ja he esiintyivät ensimmäistä kertaa yhdessä Mnet Asian Music Awards -gaalassa.


title: Hyuna

text: Maaliskuussa 2012 Hyuna sai kansainvälistä huomiota esiinnyttyään camero-roolissa rap-artisti Psyn globaalia suosiota saavuttaneella musiikkivideolla "Gangnam Style". Elokuussa Psy ja Hyuna julkaisivat kappaleesta uuden version nimeltä "Oppa Is Just My Style".


title: Hyuna

text: Lokakuussa Hyuna julkaisi toisen minialbuminsa "Meltingin", jonka nimikkokappaleena oli "Ice Cream". Kappaleen musiikkivideo, jolla Psy esiintyi cameo-roolissa, menestyi hyvin saaden myös kansainvälistä huomiota.


title: Hyuna

text: Lokakuussa 2013 Trouble Maker -duo julkaisi singlen "Now" EP-levyltään "Chemistry". Kappale menestyi todella hyvin Etelä-Koreassa, ja "Chemistry" saavutti 8. sijan listalla "Billboard" "World Albums".


title: Hyuna

text: Heinäkuussa 2014 Hyuna julkaisi kolmannen minialbuminsa nimeltä "A Talk". Albumin promootioon kuului Hyunan oma tosi-tv-ohjelma nimeltä "Hyuna's Free Month", jossa kuvattiin hänen päivittäistä elämäänsä. Albumin nimikkokappale "Red" menestyi todella hyvin: "Billboard" julkaisi siitä kehuvan arvostelun ja "Rolling Stone" listasi kappaleen musiikkivideon vuoden viidenneksi parhaaksi musiikkivideoksi.


title: Hyuna

text: Elokuussa 2015 Hyuna julkaisi minialbumin nimeltä "A+". Albumin nimikkokappaleena oli Jung Ii-hoonin kanssa esitetty "Because I'm the Best".


title: Hyuna

text: Kesäkuussa 2016 ilmoitettiin, että 4Minute oli päättänyt lopettaa. Hyuna oli yhtyeen ainoa jäsen, joka jatkoi sopimustaan Cube Entertainmentin kanssa. Hän julkaisi viidennen minialbuminsa "A'wesomen" ja sen nimikkokappaleen "How's This?" saman vuoden elokuussa. Pian tämän jälkeen hän aloitti myös ensimmäisen Aasian kiertueensa sooloartistina.


title: Hyuna

text: Uransa 10-vuotispäivän kunniaksi Hyuna teki fanitapaamiskiertueen Pohjois-Amerikkaan vieraillen kahdeksassa kaupungissa helmikuussa 2017.


title: Hyuna

text: Huhtikuussa 2017 Cube Entertainment julkisti Hyunan ja kahden poikabändi Pentagonin jäsenen, Huin ja E'Dawnin, yhtyeen nimeltä Triple H. Yhtiö esitti myös triosta kertovaa tosi-tv-sarjaa "Triple H Detective Agency". Toukokuussa Triple H julkaisi ensimmäisen EP-levynsä, "199X":n.


title: Hyuna

text: Elokuussa 2017 Hyuna julkaisi kuudennen minialbuminsa nimeltä "Following" ja sen nimikkokappaleen "Babe".


title: Hyuna

text: Heinäkuussa 2018 Triple H julkaisi toisen EP-levynsä nimeltä "Retro Futurism". Pian tämän jälkeen, elokuussa 2018, julkisuudessa alkoi liikkua huhuja, joiden mukaan yhtyeen jäsenet Hyuna ja E'Dawn (oikealta nimeltään Kim Hyo-jong) seurustelevat. Tapaus huomioitiin laajalti mediassa, sillä K-pop-kulttuurissa varsinkaan julkista seurustelua ei yleensä hyväksytä. Myös Cube Entertainment odotetusti kiisti huhut, mutta Hyuna ja E'Dawn vahvistivat ne ja kertoivat olleensa pariskunta vuodesta 2016.


title: Hyuna

text: Syyskuussa Cube Entertainment ilmoitti yhteistyön Hyunan ja E'Dawnin kanssa päättyneen. Irtisanomisista seurasi runsaasti julkista keskustelua sekä puolesta että vastaan, minkä lisäksi levy-yhtiön osakkeet lähtivät laskuun. Ensin Cube Entertainment perääntyi kertoen harkitsevansa uudelleen artistien kanssa jatkamista, mutta lokakuun 15. päivä yhtiö ilmoitti päässeensä sopimukseen Hyunan kanssa yhteistyön lopettamisesta. Samana päivänä artisti latasi Instagram-tililleen lukuisia yhteiskuvia hänestä ja E'Dawnista.


title: Hyuna

text: Pian irtisanomisen jälkeen julkaistiin Hyunan käsinkirjoittama, Cube Entertainmentin toimitusjohtajalle Shin Dae-namille osoitettu kirje, jonka artisti oli kirjoittanut ennen lopullista irtisanomistaan. Hyuna oli kirjoittanut toimitusjohtajalle muun muassa epäreilusta kohtelustaan eli siitä, miten hän oli saanut tietää syyskuisesta irtisanomisestaan mediasta ja huomannut samassa kaikki aikataulunsa peruutetuiksi. Hän kertoi asian pitkittymisen olleen todella raskasta ja vetosi pitkään työhistoriaansa levy-yhtiöllä sekä siihen, miten hänen maineensa oli kärsinyt peruuttamattomasti skandaalin myötä. Hyuna huomautti työskennelleensä levy-yhtiön eteen jopa terveytensä kustannuksella ja vaati täten asiallista sopimuksen purkua lokakuun 15. päivään mennessä. Hän uhkasi myös pitää lehdistötilaisuuden saamastaan kohtelusta ellei asiaa saataisi päätökseen.


title: Julkinen sana

text: Julkinen sana voi viitata ainakin seuraaviin:


title: Asa Butterfield

text: Asa Maxwell Thornton Farr Butterfield (s. 1. huhtikuuta 1997 Islington, Lontoo) on englantilainen näyttelijä.


title: Asa Butterfield

text: Butterfield aloitti teatterin seitsemänvuotiaana. Uransa alkuvuosina hän esiintyi televisiossa, esimerkiksi sarjassa "Ashes to Ashes". Vuonna 2008 Butterfield näytteli pääroolia elokuvassa "Poika raidallisessa pyjamassa" ja esitti Mordredia sarjassa "Merlin" kolmen jakson verran. Hänellä oli rooli vuoden 2010 elokuvassa "Nanny McPhee ja suuri pamaus", joka on jatko-osa elokuvalle "Nanny McPhee – satumainen lastenvahti." Vuonna 2011 Butterfield sai pääroolin elokuvasta "Hugo". Hän myös esitti pääroolia vuonna 2013 ensi-iltansa saaneessa elokuvassa "Ender’s Game".


title: Asa Butterfield

text: Butterfield syntyi Lontoossa vanhemmilleen Jacqueline Farrille ja Sam Butterfieldille. Hänellä on isoveli Morgan Benjamin Butterfield (s. 1993), joka soittaa rumpuja englantilaisessa Oats-yhtyeessä. Butterfieldillä on myös kaksi pikkusiskoa. Vapaa-ajallaan hän tekee musiikkia ja pelaa jalkapalloa. Hänen etunimensä Asa tarkoittaa portugaliksi ”siipiä”.


title: Valeggio sul Mincio

text: Valeggio sul Mincio on kunta Veronan maakunnassa Veneton hallintoalueella Pohjois-Italiassa. Kunta sijaitsee Gardajärven eteläpuolella, noin 25 kilometrin päästä Veronasta. Gardajärven laskujoki Mincio virtaa kunnan läpi. Valeggio sul Mincion nähtävyyksiä on puisto Parco Giardino Sigurtà.


title: Parco Giardino Sigurtà

text: Parco Giardino Sigurtà on puisto Valeggio sul Mincion kunnassa Veronan maakunnassa Pohjois-Italiassa. Puisto sijaitsee Gardajärven eteläpuolella noin 30 kilometrin päästä Veronasta. Puiston pinta-ala on 60 hehtaaria. Alueella kiertää puistojuna yli seitsemän kilometriä pitkää reittiä. Puistossa vuokrataan myös polkupyöriä ja golfautoja.


title: Parco Giardino Sigurtà

text: Puisto on saanut alkunsa Villa Maffein puutarhasta vuonna 1617. Vuonna 1859 Villa Maffei oli Napoleon III:n päämajana. Vuonna 1941 aluetta alkoi isännöidä Carlo Sigurtà, joka kehitti puistoa yli 40 vuoden ajan saadakseen siitä yhden Italian arvokkaimmista puistoista. Yleisölle puisto avattiin vuonna 1978. Tämän jälkeen siellä on vieraillut satoja tuhansia kävijöitä vuosittain.


title: Parco Giardino Sigurtà

text: Puistossa kukkivat keväisin tulppaanit ja kurjenmiekat, kesällä ruusut ja lumpeet sekä syksyisin asterit. Puistossa on 1 500 kasvin marjakuusilabyrintti sekä suurikokoinen tammi, jonka latvuksen halkaisija on 120 metriä.


title: Uretek

text: Uretek Worldwide Oy on suomalainen rakennusalan perheyritys, joka on erikoistunut maaperäongelmien ratkaisemiseen olemassa olevien maanvaraisten rakenteiden parissa. Uretek on kehittänyt polymeeriteknologiaa painuvien rakenteiden korjaamiseen. Yritys on laajentunut yritysostojen ja lisensioinnin avulla kuudelle mantereelle. Yritys arvioi toimintansa liikevaihdon sopimusurakoijat mukaan lukien olevan noin sata miljoonaa euroa vuodessa.


title: Uretek

text: Vuonna 2012 Uretek Worldwide-yritysryhmä kolminkertaisti liikevaihtonsa neljästä kahteentoista miljoonaan euroon hankkimalla omistukseensa Englannin Skelmersdalessa toimivan Uretek UK Groupin yhtiöt Uretek UK, Benefil, Geo Polymer Innovations ja Uretek Polymer Systems.


title: Uretek

text: Uretekin omistama Powerpile Suomi Oy on kehittänyt polymeeripilarin, jonka voi laittaa maahan pienestä reiästä tarvitsematta tehdä isoja aukkoja olemassa olevan rakennuksen lattiaan.


title: Uretek

text: Uretek laajensi oman urakointiliiketoimintansa Ruotsiin 2013 toukokuussa ostamalla Uretek AB:n liiketoiminnan.


title: Willi Stadel

text: Wilhelm Friedrich "Willi" Stadel (9. heinäkuuta 1912 – 23. maaliskuuta 1999) oli saksalainen voimistelija ja olympiavoittaja. Hän kilpaili vuoden 1936 kesäolympialaisissa Berliinissä ja oli siellä mukana voittamassa kultaa joukkuevoimistelussa. Samoissa kisoissa hän lisäksi sijoittui muun muassa moniottelussa yksilönä kahdeksanneksi.


title: Oreste Capuzzo

text: Oreste Capuzzo (7. joulukuuta 1908 Rivarolo – 5. joulukuuta 1985 Genova) oli italialainen voimistelija ja olympiavoittaja. Hän oli mukana voittamassa kultaa joukkuevoimistelussa vuoden 1932 kesäolympialaisissa Los Angelesissa. Hänen vahvuutensa olivat renkaat, ja hän sijoittui niissä viidenneksi Los Angelesissa. Moniottelussa hän sijoittui yksilönä seitsemänneksi. Hän voitti renkaissa Italian-mestaruuden vuosina 1939 ja 1940.


title: Oreste Capuzzo

text: Capuzzo kilpaili myös Berliinin kesäolympialaisissa 1936 ja sijoittui joukkueineen viidenneksi.


title: Julián López Martín

text: Julián López Martín (s. 21. huhtikuuta 1945 Toro) on espanjalainen roomalaiskatolinen piispa. Hänet vihittiin papiksi Zamoran hiippakuntaan 30. kesäkuuta 1968 ja nimitettiin Ciudad Rodrigon hiippakunnan johtoon 15. heinäkuuta 1994. Piispaksi vihkiminen seurasi 25. syyskuuta. Pääkonsekraattorina toimi Mario Tagliaferri, jota avustivat José Delicado Baeza ja Marcelo González Martín.


title: Julián López Martín

text: 19. maaliskuuta 2002 López Martín sai nimityksen Leónin piispaksi, jonka virkaan hänet asetettiin 28. huhtikuuta.


title: Jokipuisto

text: Jokipuisto on puisto Kotkassa Karhulan kaupunginosassa. Puisto rajautuu Kymijoen Korkeakoskenhaaraan, Kyminlinnantiehen ja Karhulan keskuskentän alueeseen, ja sen pinta-ala on noin yksi hehtaari. Puiston alue tunnettiin kaavassa aiemmin nimellä Ystävyydenpuisto. Vanha puisto oli pääasiassa nurmikkoa. Uudistetun Jokipuiston rakentaminen alkoi vuonna 2011, ja sen käyttöönottoa juhlittiin 17. toukokuuta 2013. Puiston on suunnitellut Kotkan kaupunginpuutarhuri Heikki Laaksonen.


title: Jokipuisto

text: Puisto on rakennettu useaan eri tasoon. Ylätasolla on halkaisijaltaan kahdeksanmetrinen allas, johon vesi pumpataan joesta. Altaan keskellä on Antti Maasalon seitsemän metriä korkea teräsveistos "Alkulähteellä", joka paljastettiin puiston käyttöönottojuhlan yhteydessä. Ylätasanteelta vesi virtaa puroja pitkin kahden lammen kautta jokeen. Lammista pienempi on halkaisijaltaan 20 ja suurempi 55 metriä.


title: Jokipuisto

text: Vuonna 2014 puistoon siirrettiin Emil Wikströmin "Tukinuittaja"-veistos. Veistoksen jälkivalos paljastettiin alun perin Kotkan Sibeliuksenpuistoon vuonna 1952. Vuosina 1955–2014 veistos sijaitsi Hovinsaarella.


title: Jokipuisto

text: Jokipuisto palkittiin Vuoden ympäristörakenne 2015 -palkinnolla.


title: Cecilio Raúl Berzosa Martínez

text: Cecilio Raúl Berzosa Martínez (s. 22. marraskuuta 1957 Aranda de Duero) on espanjalainen roomalaiskatolinen piispa. Hänet vihki papiksi Burgosin arkkihiippakuntaan paavi Johannes Paavali II 8. marraskuuta 1982. Hänet nimitettiin Oviedon arkkihiippakunnan vihkipiispaksi sekä Arcavican titulaaripiispaksi 22. maaliskuuta 2005, ja piispaksi vihkiminen seurasi 14. toukokuuta. Pääkonsekraattorina toimi Carlos Osoro Sierra, jota avustivat Francisco Gil Hellín, Gabino Díaz Merchán ja Santiago Martínez Acebes.


title: Cecilio Raúl Berzosa Martínez

text: 2. helmikuuta 2011 Berzosa Martínez sai nimityksen Ciudad Rodrigon piispaksi. Hänet asetettiin uuteen virkaansa 9. huhtikuuta.


title: Ystävyydenpuisto

text: Ystävyydenpuisto voi viitata seuraaviin puistoihin:


title: Santiago Martínez Acebes

text: Santiago Martínez Acebes (13. heinäkuuta 1926 San Cristóbal de la Polantera – 25. marraskuuta 2006 Madrid) oli espanjalainen roomalaiskatolinen arkkipiispa. Hänet vihittiin papiksi 30. heinäkuuta 1950 ja nimitettiin Plasencian hiippakunnan johtoon 5. tammikuuta 1988. Piispaksi vihkiminen seurasi 6. maaliskuuta. Pääkonsekraattorina toimi Mario Tagliaferri, jota avustivat Angel Suquía Goicoechea ja Marcelo González Martín.


title: Santiago Martínez Acebes

text: Martínez Acebes sai 30. lokakuuta 1992 nimityksen Burgosin arkkipiispaksi, jona hän toimi, kunnes jäi eläkkeelle 28. maaliskuuta 2002.


title: José González Alonso

text: José González Alonso (s. 12. heinäkuuta 1940 Sobradillo) on espanjalaissyntyinen, Brasiliassa toimiva roomalaiskatolinen piispa. Hänet vihittiin papiksi 29. kesäkuuta 1964 ja nimitettiin Teresinan arkkihiippakunnan vihkipiispaksi sekä Balianan titulaaripiispaksi 7. joulukuuta 1994. Piispaksi vihkiminen seurasi 18. maaliskuuta 1995. Pääkonsekraattorina toimi Miguel Fenelon Câmara Filho, jota avustivat José Freire Falcão ja Julián López Martín.


title: José González Alonso

text: 20. kesäkuuta 2001 González Alonso sai nimityksen Cajazeirasin piispaksi.


title: Karen Nyberg

text: Karen LuJean Nyberg (s. 7. lokakuuta 1969) on NASAn astronautti. Hän osallistui 1.–14. kesäkuuta 2008 ensimmäiselle avaruussukkulalennolleen STS-124tehtäväspesialistina.


title: Karen Nyberg

text: Nybergin kotikaupunki on pieni Viningin kaupunki Minnesotassa. Nyberg on suorittanut koneenrakennuksen insinööritutkinnon ("Bachelor of Science") University of North Dakotassassa 1994, jatkotutkinnon ("Master of Science") University of Texas at Austinissa 1996, ja tohtorintutkinnon University of Texas at Austinissa 1998. Hän työskenteli Johnsonin avaruuskeskuksessa 1991–1995. Nyberg on pyrkinyt kehittämään erityisesti avaruuspukujen lämmönsäätelyä ja jäähdytysratkaisuja. Nyberg oli alustavasti nimetty myös sukkulalennon STS-134 miehistöön, mutta joutui terveydentilansa vuoksi luopumaan lennosta. Ennen toista avaruuslentoaan hän työskenteli Nasassa teknisissä tehtävissä.


title: Karen Nyberg

text: Nyberg laukaistiin 28. toukokuuta 2013 toiselle avaruuslennolleen Sojuz TMA-09M -avaruusaluksella Baikonurista. Hänen oletetaan viettävän puoli vuotta Kansainvälisellä avaruusasemalla Retkikuntien 36 ja 37 miehistöissä lentoinsinöörinä.


title: Karen Nyberg

text: Nyberg valittiin astronauttikoulutukseen heinäkuussa 2000. Hän on naimisissa astronautti Douglas Hurleyn kanssa. He kuuluivat samaan astronauttikoulutusryhmään (NASA Astronaut Group 18). Heillä on yksi lapsi.


title: Karen Nyberg

text: Nyberg oli 50. nainen avaruudessa.


title: Francisco Pacheco de Toledo

text: Francisco Pacheco de Toledo (n. 1508 Ciudad Rodrigo – 23. elokuuta 1579 Burgos) oli espanjalainen roomalaiskatolinen arkkipiispa ja kardinaali. Hän syntyi Juan Pachecon ja Ana de Toledon pojaksi. Hänen setänsä/enonsa oli kardinaali Pedro Pacheco de Villena. Franciscon sukunimenä on käytetty myös seuraavia: Pacheco Osorio, Pacheco de Cerralbo ja Pacheco de Villena.


title: Francisco Pacheco de Toledo

text: Pacheco de Toledo opiskeli Salamancan yliopistossa. Hän sai pappisvihkimyksensä Pedro Pacheco de Villenalta ja lähti tämän kanssa vuonna 1545 Roomaan. Hän saavutti paavi Julius III:n arvostuksen. Hänestä tehtiin kardinaali 26. helmikuuta 1561, ja hän osallistui paavi Pius V:n (1565–6) ja Gregorius XIII:n (1572) valinneisiin konklaaveihin. Pacheco de Toledo valittiin Burgosin piispaksi 8. elokuuta 1567, ja hänet konsekroi 26. lokakuuta Roomassa Antoine Perrenot de Granvelle, jota avustivat Francesco Gambara ja Iñigo Avalos de Aragón.


title: Francisco Pacheco de Toledo

text: Pacheco de Toledosta tuli Burgosin arkkipiispa, kun hiippakunta korotettiin 22. lokakuuta 1574. Pacheco de Toledosta tuli 4. heinäkuuta 1557 Espanjan pääinkvisiittori, ja hän toimi camerlengona 1572–1573. Hän kuoli virassa, ja hänen seuraajakseen arkkipiispana nimitettiin Cristóbal Vela Tavera.


title: Gonzalo López Marañón

text: Gonzalo López Marañón (3. lokakuuta 1933 Medina de Pomar – 7. toukokuuta 2016) oli espanjalaissyntyinen, Ecuadorissa toiminut roomalaiskatolinen piispa. Hänet vihittiin paljasjalkaisten karmeliittojen papiksi 6. huhtikuuta 1957 ja nimitettiin San Miguel de Sucumbíosin prefektiksi 26. kesäkuuta 1970. Hän sai nimityksen San Miguel de Sucumbíosin apostoliseksi vikaariksi ja Seleucianan titulaaripiispaksi 2. heinäkuuta 1984. Piispaksi konsekroinnin suoritti 8. joulukuuta Luis Alberto Luna Tobar, jota avustivat Leonidas Eduardo Proaño Villalba ja Enrico Bartolucci Panaroni.


title: Gonzalo López Marañón

text: López Marañón jäi eläkkeelle 30. lokakuuta 2010.


title: Ercole Lupinacci

text: Ercole Lupinacci (23. marraskuuta 1933 San Giorgio Albanese – 6. elokuuta 2016) oli italialainen italialais-albanialaiskatolinen piispa. Hänet vihittiin papiksi 22. marraskuuta 1959 ja nimitettiin Piana degli Albanesin eparkian johtoon 25. maaliskuuta 1981. Piispaksi vihkiminen seurasi 6. elokuuta. Pääkonsekraattorina toimi Giovanni Stamati, jota avustivat Saba Youakim ja Miroslav Stefan Marusyn.


title: Ercole Lupinacci

text: Lupinacci sai 30. marraskuuta 1987 nimityksen Lungron eparkian piispaksi, jona hän toimi, kunnes jäi eläkkeelle 10. elokuuta 2010.


title: Paolo Mietto

text: Paolo Mietto (s. 26. toukokuuta 1934 Padova) on italialaissyntyinen, Ecuadorissa uransa luonut roomalaiskatolinen piispa. Hänet vihittiin Pyhän Joosefin kongregaation papiksi 30. maaliskuuta 1963 ja nimitettiin Napon apostoliseksi koadjuuttorivikaariksi sekä Muzuca in Byzacenan titulaaripiispaksi 1. heinäkuuta 1994. Piispaksi vihkiminen seurasi 22. lokakuuta. Pääkonsekraattorina toimi Jozef Tomko, jota avustivat Francisco Javier Errázuriz Ossa ja Julio Parise Loro.


title: Paolo Mietto

text: 2. elokuuta 1996 Miettosta tuli Napon apostolinen vikaari. Hän jäi eläkkeelle 11. kesäkuuta 2010, mutta sai vielä 10. helmikuuta 2012 nimityksen apostoliseksi hallitsijaksi San Miguel de Sucumbíosin apostoliseen vikariaattiin.


title: Tanskan Ateenan-instituutti

text: Tanskan Ateenan-instituutti (, "DIA"; ) on Tanskan valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista.


title: Tanskan Ateenan-instituutti

text: Instituutti on perustettu vuonna 1992. Se on keskittynyt arkeologiseen tutkimukseen, mutta toimii myös kulttuuri-instituuttina, joka järjestää erilaisia tapahtumia.


title: Tanskan Ateenan-instituutti

text: Instituutti toimii Ateenan vanhassakaupungissa Plákassa sijaitsevassa rakennuksessa. Instituutti ylläpitää lähellä sijaitsevaa Pohjoismaista kirjastoa yhdessä Norjan, Ruotsin ja Suomen Ateenan-instituuttien kanssa.


title: Tanskan Ateenan-instituutti

text: Instituutti on suorittanut arkeologisia tutkimuksia ja kaivauksia muun muassa seuraavissa paikoissa:


title: Norjan Ateenan-instituutti

text: Norjan Ateenan-instituutti (, , "NIA") on Norjan valtion tiedeinstituutti, joka toimii Ateenassa, Kreikassa. Se on yksi Kreikassa toimivista ulkomaisista arkeologisista instituuteista.


title: Norjan Ateenan-instituutti

text: Instituutti on perustettu vuonna 1989. Se on keskittynyt arkeologiseen tutkimukseen, mutta toimii myös kulttuuri-instituuttina, joka järjestää erilaisia tapahtumia.


title: Norjan Ateenan-instituutti

text: Instituutti toimii Ateenan Makrygiánnin kaupunginosassa Tsámi Karatásou -kadulla sijaitsevassa rakennuksessa. Instituutti ylläpitää lähellä sijaitsevaa Pohjoismaista kirjastoa yhdessä Ruotsin, Suomen ja Tanskan Ateenan-instituuttien kanssa.


title: Norjan Ateenan-instituutti

text: Instituutin arkeologisiin tutkimuksiin kuuluvat muun muassa:


title: Vestal Goodman

text: Vestal Goodman (13. joulukuuta 1929 Fyffe, Alabama – 27. joulukuuta 2003) oli yhdysvaltalainen southern gospel -musiikin laulaja. Hän meni naimisiin vuonna 1949 naimisiin Howard Goodmanin kanssa ja kuului Happy Goodman Family -kokoonpanoon, jonka esiintymisistä hän tuli parhaiten tunnetuksi. Goodman oli ensimmäinen "vuoden naislaulajan" Dove-palkinnon saanut artisti (1969). Hän voitti useita Dove- ja Grammy-palkintoja.


title: Vestal Goodman

text: Goodmanin alkuperäinen haave oli opiskella uraa Metropolitan-oopperassa varten. Hän oli Happy Goodman Familyn jäsenenä Word Recordsin merkittävin artisti 1960-luvun alussa. Hän äänitti ensimmäisen sooloalbuminsa vuonna 1975. Hänet otettiin vuonna 2004 Gospel Music Hall of Fameen. Hän ehti saada tiedon valinnastaan joulukuussa 2003 ennen kuolemaansa influenssan komplikaatioihin.


title: Josip Primožič

text: Josip ("Jože") Primožič (7. helmikuuta 1900 Ljubljana – 18. elokuuta 1985 Maribor) oli jugoslavialainen voimistelija ja kaksinkertainen olympiamitalisti. Hän kilpaili vuoden 1924 kesäolympialaisissa Pariisissa, vuoden 1928 kesäolympialaisissa Amsterdamissa ja vuoden 1936 kesäolympialaisissa Berliinissä. Amsterdamissa hän sai hopeaa nojapuissa ja oli lisäksi mukana saamassa pronssia joukkuevoimistelussa.


title: Bougainvillenkottarainen

text: Bougainvillenkottarainen ("Aplonis brunneicapillus") on kottaraisten heimoon kuuluva varpuslintu.


title: Bougainvillenkottarainen

text: Bougainvillenkottaraista tavataan Bougainvillen saarella Papua-Uudessa-Guineassa sekä Choiseulin, Rendovan ja Guadalcanalin saarilla Salomonsaarilla. Sen kannaksi arvioidaan 1 000–2 500 yksilöä. Laji tunnetaan huonosti, ja se on luokiteltu vaarantuneeksi.


title: Bougainvillenkottarainen

text: Bougainvillenkottaraisen tiedetään pesivän yhdyskunnissa alankojen soilla sekä vuoristojen metsissä.


title: Erzsébet Szőnyi

text: Erzsébet Szőnyi (s. 25. huhtikuuta 1924 Budapest) on unkarilainen säveltäjä ja musiikkipedagogi. Hän sävelsi ensimmäiset laulunsa ja pianokappaleensa 13-vuotiaana. Hänet otettiin vuonna 1942 Budapestin musiikkiakatemiaan. Valmistuttuaan vuonna 1947 hän jatkoi opintojaan Pariisin konservatoriossa; yksi hänen opettajistaan oli Nadia Boulanger. Szőnyi itse toimi professorina Budapestin musiikkiakatemiassa yli 30 vuoden ajan. Hänen pedagogisia teoksiaan on julkaistu monilla eri kielillä. Hän edisti Zoltán Kodályn pedagogisia teorioita (Kodályn metodi).


title: Erzsébet Szőnyi

text: Szőnyi piti luentoja ja mestarikursseja aluksi Neuvostoliitossa ja itäblokin maissa, mutta matkusti jo 1960-luvulla muun muassa Kanadaan ja Yhdysvaltoihin. Szőnyin tuotantoon kuuluu osittain opetustarkoituksessa nuorille sävellettyjä teoksia. Hän on lisäksi säveltänyt muun muassa oopperoita, oratorioita ja urkukonserton (kantaesitys 1958).


title: Erzsébet Szőnyi

text: Szőnyi on saanut lukuisia palkintoja, kuten Kossuth-palkinnon (2006).


title: Lohikäärmeen kääpiögalaksi

text: Lohikäärmeen kääpiögalaksi on kääpiösferoidigalaksi Lohikäärmeen tähdistössä 260 000 valovuoden päässä Maasta. Se kuuluu Paikalliseen ryhmään ja on Linnunradan satelliittigalaksi.


title: Lohikäärmeen kääpiögalaksi

text: Pääosa galaksin tähdistä on yli 10 miljardia vuotta vanhoja, vähämetallisia tähtiä. Galaksissa on myös paljon punaisia jättiläisiä, ja siitä on havaittu viisi harvinaista hiilitähteä.


title: Lohikäärmeen kääpiögalaksi

text: Galaksi sisältää runsaasti pimeää ainetta.


title: Wolfgang Klotz

text: Wolfgang Klotz (s. 4. marraskuuta 1951 Torgau) on entinen Itä-Saksaa edustanut voimistelija. Hän oli mukana saamassa pronssia joukkuevoimistelussa sekä vuoden 1972 kesäolympialaisissa Münchenissä että vuoden 1976 kesäolympialaisissa Montrealissa. Lisäksi Klotz kuului telinevoimistelun maailmanmestaruuskilpailuissa pronssia saaneeseen joukkueeseen vuonna 1974.


title: Joseph Danlami Bagobiri

text: Joseph Danlami Bagobiri (8. marraskuuta 1957 Fadan Kagoma – 27. helmikuuta 2018 Kaduna) oli nigerialainen roomalaiskatolinen piispa. Hänet vihittiin papiksi 11. kesäkuuta 1983 ja nimitettiin Kafanchanin hiippakunnan johtoon 10. heinäkuuta 1995. Piispaksi vihkiminen seurasi 21. lokakuuta. Pääkonsekraattorina toimi Peter Yariyok Jatau, jota avustivat Gabriel Gonsum Ganaka ja John Olorunfemi Onaiyekan.


title: Ambrose Kiapseni

text: Ambrose Kiapseni MSC (s. 16. lokakuuta 1945 Masahet) on papuauusiguinealainen roomalaiskatolinen piispa. Hänet vihittiin papiksi 7. tammikuuta 1975 ja nimitettiin Kaviengin hiippakunnan johtoon 21. tammikuuta 1991. Piispaksi vihkiminen seurasi 12. toukokuuta. Pääkonsekraattorina toimi Karl Hesse, jota avustivat Desmond Charles Moore ja Michael Marai.


title: Ambrose Kiapseni

text: Vuonna 2009 Kiapsenista tehtiin Pyhän Mikaelin ja Pyhän Yrjön ritarikunnan "Companion" palveluksistaan kirkolle.


title: Luca Parmitano

text: Luca Parmitano (s. 27. syyskuuta 1976) on italialainen sotilaslentäjä ja Euroopan avaruusjärjestö ESA:n avaruuslentäjä. Hän on parhaillaan ensimmäisellä avaruuslennolla.


title: Luca Parmitano

text: Parmitano pitää Cataniaa kotikaupunkinaan. Hän on naimisissa ja hänellä on kaksi lasta. Hän on aktiivi laitesukeltaja.


title: Luca Parmitano

text:
Parmitano suoritti alemman korkeakoulututkinnon politiikantutkimuksesta vuonna 1999 (University of Naples Federico II), tutkielman aiheena kansainvälinen oikeus.
Hän valmistui Italian ilmavoimien akatemiasta vuonna 2000 ja kouluttautui Yhdysvalloissa. Koelentäjäksi hän valmistui Ranskan koelentokoulussa Istresissä.


title: Luca Parmitano

text: Hän on lentänyt yli 2000 tuntia yli 40 erilaisella lentokoneella.


title: Luca Parmitano

text: Hänet valittiin toukokuussa 2009 Euroopan avaruusjoukkojen astronautiksi.


title: Luca Parmitano

text: 28. toukokuuta 2013 Parmitano osallistui ensimmäiselle avaruuslennolleen Sojuz TMA-09M:n matkassa. Lento suuntautui kansainväliselle ISS-avaruusasemalle. Hän saapui asemalle 29. toukokuuta. Hän osallistuu aseman Retkikuntien 36 ja 37 miehistöihin lentoinsinöörinä.


title: Luca Parmitano

text: Hänen lentotehtävänsä nimi on "Volare", mikä tarkoittaa "lentämistä" italiaksi ja on samalla Domenico Modugnon kuuluisa laulu.


title: Luca Parmitano

text: Parmitano on ensimmäinen avaruuskävelyn suorittanut italialainen. 9. heinäkuuta 2013 tapahtunut ensimmäinen avaruuskävely sujui hyvin. Toinen kävely jouduttiin keskeyttämään.


title: Luca Parmitano

text: 16. heinäkuuta 2013 Parmitano oli avaruusaseman ulkopuolella avaruuspuvussaan suorittamassa asennustöitä kun hänen kypäräänsä alkoi valua vettä. Nasa keskeytti avaruuskävelyn. Avaruuskävelyllä ollut toinen kollega, yhdysvaltalainen Christopher Cassidy joutui auttamaan Parmitanoa, että tämä pääsi turvaan. Miehet arvioivat avaruuspukuun kuuluvan juomapullon alkaneen vuotaa. Myöhemmissä tutkimuksissa näin ei todettu tapahtuneen eikä vuodolle ole löydetty vielä syytä. Vettä valui arviolta puoli litraa.


title: Michael Marai

text: Michael Marai (s. 1948 Muschu) on papuauusiguinealainen roomalaiskatolinen piispa. Hänet vihittiin papiksi Wewakin hiippakuntaan 6. joulukuuta 1976 ja nimitettiin Gorokan hiippakunnan johtoon 25. lokakuuta 1988. Piispaksi vihkiminen seurasi 23. helmikuuta 1989. Pääkonsekraattorina toimi Leo Clement Andrew Arkfeld, jota avustivat Antonio Maria Vegliò ja Benedict To Varpin.


title: Michael Marai

text: Marai erosi tehtävistään Gorokan piispana 15. marraskuuta 1994.